Дам олиш жойлари ва сайргоҳлар одоби (биринчи мақола)\n10:07 / 24 июнь 2989 pdf Ўқиш режими + -\nИнсон зоти ҳаёт сўқмоқларидан юриб борар экан, чарчаши, асабийлашиши, ҳориши турган гап. Бундай чарчоқларни кундалик дам олиш ила чиқариб бориши ҳам оддий ҳолатга айланган. Аммо гоҳо-гоҳо унинг тузукроқ ҳордиқ чиқаргиси, тоза ҳаво, гўзал табиий манзаралардан, тоғ ёки адирлар ҳавосидан, кўл ёки дарё сувидан баҳра олгиси, фарзандларини ўйнатгиси келиб қолади. Ушбу ва яна бошқа сабабларга кўра ҳозирги пайтда дам олиш жойлари ва оромгоҳларга эътибор кучайди. Бу билан баробар мазкур жойларга боғлиқ муаммолар ҳам пайдо бўлди. Бу муаммоларнинг энг асосийларидан бири дам олиш жойлари ва сайргоҳларда одамларнинг одоб-ахлоқлари, ўзларини тутиш маданиятига оид муаммолардир. Баъзи тарбия кўрмаган кишиларнинг мазкур жамоатчилик жойларида ўзларини тута билмасликлари, бир-бирларига озор беришлари, турли беодобликларга йўл қўйишлари кўпчиликни ранжитаётгани ҳеч кимга сир эмас.\nЎз-ўзидан: мусулмон одам дам олиш жойлари ва сайлгоҳларда қандай одобларга риоя қилиши керак, деган савол пайдо бўлади. Қуйида ана шундай саволларга жавоб излашга ҳаракат қилинади.\nТурли мавсумларда дам олиш жойлари ва сайргоҳларга бориш йўлга қўйиладиган бўлса, бу иш аста-секин одатга айланиб қолиши турган гап. Бу ҳолат кўпчиликка тарқалганида эса, ижтимоий одатга айланади ва унинг ўзига хос одоблари юзага чиқади, уларга риоя қилиш эса барчага баробар лозим бўлади.\nДам олиш жойлари ва сайргоҳлар одобларидан бири муносиб жой танлашдир.\nМусулмон инсон ўзининг дам олиши ва сайр қилиши учун аввало муносиб жой танлашга ҳаракат қилади. Жой танланаётганида, албатта, унинг ҳаром-ҳариш ва гуноҳ ишлардан холи жой бўлишига алоҳида эътибор берилади.\nДам олиш жойлари ва сайргоҳлар одобларидан бири ибодат ва одобларни унутмасликдир.\nДам олиш чарчоқ, асабийлик ва бошқа кўнгилсизликларни кетказиш ишларига боғлиқ бўлади. Аммо дам олишда Аллоҳ таоло фарз қилган ибодатларни ва риоя қилиниши лозим бўлган одобларни унутиб қўймаслик зарур бўлади. Дам оламан, деб ҳамма нарсани, ҳатто фарз бўлган ибодатларни ҳам унутиб қўйиш асло мумкин эмас.\nДам олиш жойлари ва сайргоҳлар одобларидан бири барча билан, хусусан, ўзларига хизмат қиладиган шахслар билан хуш муомалада бўлишдир.\nБаъзи дам олувчилар ва сайр қилувчилар ўзларига керагидан ортиқ эрк бериб, мазкур жойларнинг хизматчилари ва аҳолисига нисбатан қўпол муомалада бўлишни ўзларига эп кўришади. Бундай қилиш мутлақо мумкин эмас. Балки мазкур шахслар билан гўзал муомалада бўлиш ва уларга гўзал ахлоқ ила ўрнак бўлиш керак.\nДам олиш жойлари ва сайргоҳлар одобларидан бири ўша жойларда кўрган ажойиботлардан ибрат олишдир.\nАлбатта, дам олиш ва сайр қилиш учун йўлга чиққан одам ер юзида юрар экан, кўплаб ажойиботларни кўради. Тоғу тошлар, дарёлар, дов-дарахтлар, экин-тикинлар, ранг-баранг гуллар ва ҳоказолардан завқ олади. Яхшилаб тафаккур қилиб кўрган одам учун мазкур нарсаларда жуда кўп ибратлар бор. Мусулмон инсон ер юзида сайр қилиб юрар экан, буларнинг барчасидан ибрат олиши керак.\nСайр қилиш мулоҳазали одамга катта манфаатлар келтиради. Инсон ер юзида кезиб юраркан, атрофига ибрат билан назар солганида, кўплаб ажойиботларни кўради. Жумладан, инсон ўзи яшаб турган жойда кўзига ўрнашиб қолган манзараларни тарк этиб, ер юзини кезса, зеҳни чархланиб-янгиланади, Аллоҳ махлуқотларни аввал бошда қандай яратишини ҳам осонлик билан англаб олади. Ҳа, ибрат назарини ишга солган инсонлар бу ҳақиқатни дарҳол пайқайдилар. Буни пайқаган одам Аллоҳ таоло охиратда, қиёмат кунида махлуқотларни яна қайта пайдо қилишига ҳеч шубҳаланмайдиган бўлади. Чунки\n«Аллоҳ ҳар бир нарсага ўта қодирдир».\nСайр қилиб юриш жараёнида инсон кўзига кўринадиган ва ибратга сабаб бўладиган нарсалар ҳақида Қуръони каримдаги баъзи оятларда сўз кетган.\nАллоҳ таоло Назиъат сурасида марҳамат қилади:\n«Ва ундан сўнг ерни тухум шаклида қилди» (30-оят).\nЕрни яратган, шундай улкан нарсани турли шаклларга солган Зот – Аллоҳнинг қудратига қойил қолиш керак.\n«Ундан сувни, ўт-ўланларни чиқарди» (31-оят).\nЕрнинг ўзи жонсиз тупроқдан иборат, бир ўлик нарса. Аммо Аллоҳ таоло Ўз қудрати ила ўша ўлик нарсадан ҳаёт манбаи бўлган сувни ва вужуди униб-ўсиб турадиган ўт-ўланларни чиқаради. Бунга ҳам инсон фарзанди тан бериши, қойил қолиши керак.\n«Ва тоғларни барқарор қилди» (32-оят).\nУлкан тоғларни собит қилган Зот – Аллоҳ таолонинг чексиз қудратига ҳам инсон фарзанди қойил қолиши керак.\n«Аллоҳнинг осмондан сув туширганини кўрмадингми? Бас, у ила турли ранглардаги меваларни ва тоғлардан турли ранглардаги – оқ, қизил ва қоп-қора сўқмоқларни чиқардик» (27-оят).\nБу оятда Аллоҳ таоло Ўзи яратган табиатдаги ажойиботларига эътиборни тортмоқда. У Зот ҳар бир ақлли бандасига хитобан, Ўзининг ажойиботларига эътибор беришни таклиф этмоқда.\n«Аллоҳнинг осмондан сув туширганини кўрмадингми?»\nОсмондан сув тушишининг ўзи Аллоҳнинг чексиз қудратига ёрқин далил бўлади. Ҳамма сувларни Аллоҳ таоло осмондан туширгандир. Баъзан бевосита ёмғир ёки қор кўринишида, баъзан эса муз шаклида ёғдиради. Улардан булоқлар, қудуқлар, кўллар, анҳор ва дарёлар ўз сувини олади. Бу сувдан ҳамма жонзотлар, ҳатто ўсимликлар ҳам фойдаланади.\n«Бас, у ила турли ранглардаги меваларни...» чиқаради.\nЕр ҳам, сув ҳам битта, аммо уларнинг ҳосили бўлмиш мевалар турли рангда, турли шакл ва турли таъмга эга бўлади. Шунинг ўзи Аллоҳ таолонинг чексиз қудрати далили эмасми? Аммо одам боласи бу улкан мўъжизага кўпинча эътибор беравермайди. Унга ибрат кўзи билан қарамайди. Масалан, инсон Аллоҳ яратган турли рангдаги ўша ўсимлик ва мевалар расмини Аллоҳ берган ақл, истеъдод ва қўл билан Аллоҳ берган рангларда чизган рассомга тасаннолар ўқийди, унинг расмлари учун кўргазмалар уюштиради, бунга одамлар эътиборини тортишга ҳаракат қилади, рассом маҳоратини кўкларга кўтариб мақтайди, мукофотлар беради. Аммо буларни йўқдан бор қилган Зотни инкор этади. Унга куфр келтиради. Ҳолбуки, ранг-баранг меваларнинг ўзигина кишиларнинг иймонга келишлари учун етарли далил-ҳужжатдир.\n«...ва тоғлардан турли ранглардаги – оқ, қизил ва қоп-қора сўқмоқларни чиқардик».\nТурли-туман ранг фақат меваларда эмас, балки улкан ва салобатли тоғларда ҳам бўлади. Тоғларда ҳам ранг-баранг – оқ, қизил, қоп-қора рангли сўқмоқлар бўлади. Шунингдек, тоғларнинг қоп-қоралари ҳам бор. Буларнинг ҳаммаси Аллоҳ таолонинг Биру Борлиги ва чексиз қудрат соҳиби эканига далилдир.\nТурли набототлар ва тоғларнинг яратилиши ҳақида эмас, ҳозирча фақат уларнинг ранглари ҳақида сўз юритайлик. Уларга Аллоҳ таоло ранг бермаса, ким ранг беради? Бунчалик турли-туман ранглар қаёқдан келади? Шунча нарсани бўяб чиқишга кимнинг қудрати етади?\n«Шунингдек, одамлардан, ҳайвонлардан ва чорвалардан ҳам турли ранглардагиларини (чиқардик)...» (28-оят).\nЖамодот ва наботот оламидан жонзотларнинг рангларига ўтайлик. Одамларнинг ранглари ҳам турлича: оқ, сариқ, қора, жигарранг ва ҳоказо. Ҳамма инсонлар ҳам ер юзида яшайди. Ҳаммасининг ҳам жисми, яъни қомати, икки қўли, икки оёғи, боши ва бошқа аъзолари бир хил. Ҳаммаси ҳам сув ичиб, таом ейди. Бир ҳаводан нафас олади. Аммо ранглари турли-туман. Мана шунинг ўзиёқ Аллоҳ таолонинг биру борлигига ва чексиз қудрат соҳиби эканига ёрқин далилдир.\nХудди шунингдек, турли жонзотлар ва чорва ҳайвонларининг ранглари ҳам инсонни ҳайратга соладиган даражада хилма-хилдир. Буларнинг ҳаммасининг яратилиши устида эмас, балки фақат ранглари, қай ҳикмат ила ҳозирги ҳолатга келиб қолгани ҳақида фикр юритар экан, инсоф билан ўйлаб кўрган одам мўмин-мусулмон бўлиши керак. Шулардан ибрат олиб, Аллоҳни эслаганларгина эсли-ҳушли, билимли инсон ҳисобланиши мумкин.\n«У ерни ёйиб, унда барқарор тоғлар ва анҳорлар қилган, барча мевалардан жуфт-жуфт қилган Зотдир. У кечани кундузга қоплайдир. Бунда, албатта, тафаккур қилувчи қавмлар учун оят(белги)лар бордир» (3-оят).\nҲа, У Зот кўз ўнгингизда ерни чўзиб қўйгандир. Қаердан қарасангиз, қаршингизда ер чўзилиб ётибди. Буни ким қилган? Албатта, Аллоҳ қилган. Шу билан бирга, Аллоҳ\n«...унда бақарор тоғлар ва анҳорлар қилган...»\nЕрдаги баланд тоғларни ким барпо этган? Ердаги анҳорларни ким оқизиб қўйган? Албатта, Аллоҳ. У\n«...барча мевалардан жуфт-жуфт қилган Зотдир».\nАгар меваларда жуфтлик – эркак ва урғочилик хусусияти бўлмаганида, мевага айланмас эди. Буни ким қилган? Албатта, Аллоҳ таоло.\n«У кечани кундузга қоплайдир».\nКеча ва кундуз ҳам бир жуфтлик бўлиб, бир-бирини ўрайди. Навбат билан кеча кундузни, кундуз кечани ўраб туради. Бу жараён қанча асрлардан буён давом этиб келмоқда. Хўш, буни ким қилмоқда? Албатта, Аллоҳ таоло. Ушбу ҳодисаларни ҳар бир одам ўйлаб кўрмоғи лозим:\n«Бунда, албатта, тафаккур қилувчи қавмлар учун оят(бел-гилар) бордир».\nДам олиш учун сайру саёҳатга чиққан одам мазкур оятлар чақириғига биноан ўзи кўрган ҳар бир нарсадан ибрат олиш пайидан бўлиши лозим. Шунингдек, сайру саёҳат чоғида ўтмишдан қолган осори атиқалар, харобалар ва ёдгорликлардан ҳам ибрат олиш керак.\n«Қанчадан-қанча шаҳар-қишлоқларни зулм қилувчи бўлган ҳолида ҳалок этдик. Бас, улар (ҳозирда) шифтлари қулаган, ташландиқ қудуқ, (ҳувиллаган) юксак қаср (ҳолидадир)» (45-оят).\nЎтмишда зулм қилиб, пайғамбарларни ёлғончига чиқарган, куфр келтирган қанчадан-қанча юртларни Аллоҳ таоло вайрон этиб, одамларини ҳалок қилган. Бас, ҳозирда улардан қолган асарларни: томи деворлари устига қулаб тушган уйларни, ташландиқ, фойдаланилмай қолган қудуқларни ва ҳувиллаган юксак қасрларни кўринг, уларга ибрат назари билан қаранг.\nШифтлари қулаб ётган бу уйларда бир вақтлар ўзига зеб берганлар, молу дунёсига ишонганлар, куч-қуввати ила керилган одамлар дабдабаю асъаса ичида яшар эдилар. Бу уйларда ҳаёт қайнар эди. Бу уйлар турли одамларга, зебу зийнатларга, ҳашам ва бойликларга тўлиб-тошган эди.\nҲозир ташландиқ бўлиб ётган қудуқларнинг атрофи ҳам бир вақтлар обод, гавжум эди. Одамлар улардан тинмай сув олиб туришар эди. Сувга келганларнинг суҳбати билан у ерлар обод эди. Ҳувиллаб қолган юксак қасрларда эса ҳокимлар, бой-аслзодалар яшашарди. Минг йилликлар ичида бу қасрларда кимлар яшаб ўтмади, не-не ишлар бўлмади, дейсиз. Лекин уларда яшаганларнинг куфри, зулми туфайли ҳамма нарса барбод бўлди. Ўзлари ҳалокатга учрашди. Юртлари шу ҳолга тушиб, вайрон ва хароба бўлди. Уларнинг бу ҳолати ҳаммага ибрат бўлиши керак. Худди шу каби, ибрат олишлари учун Аллоҳ таоло бандаларини ер юзида сайр қилишга амр этган.\n«Ер юзида юрмайдиларми, шунда уларда ақл юритадиган қалблар ёки эшитадиган қулоқлар бўларди. Зеро, албатта, кўзлар кўр бўлмас, кўкслардаги қалблар кўр бўлур» (46-оят).\nЎша кофирлар ер юзида айланиб юрганларида, олдинги кофирлардан қолган асоратларни кўришар эди. Уларни кўриб, тафаккур қилганларида, қалблари таъсирланиб, ақллари кирар эди. Шифти қулаб тушган уйлар, ташландиқ қудуқлар, ҳувиллаб қолган қасрлар уларга яхшигина ибрат бўларди. Кўрганларидан хулоса чиқариб, ақлларини пешлаб олишар эди.\n«Ер юзида юрмайдиларми, шунда уларда ақл юритадиган қалблар ёки эшитадиган қулоқлар бўларди».\nШунингдек, кофирлар ер юзида айланиб юрганларида, одамлар билан учрашиб, улардан олдинги золим кофир қавмлар нима учун ва қандай қилиб ҳалокатга учраганлари ҳақидаги ривоятларни эшитар, улардан ибрат олишар эди.\n"Ижтимоий одоблар" китобидан\n20:43 / 12.05.2017 3914\nДам олиш жойлари ва сайргоҳлар одоби (иккинчи мақола)\n10:03 / 25 июнь 3765\nШайх Муҳаммад Содиқ Муҳаммад Юсуф ҳазратларига\nСаодат асрини соғинган кўнгил Бугун илмингиздан нажот излайди. Асарларингизни суртгудай кўзга, Исмингизга соме, суюбсизлайди. Ҳар бир асар Ислом оламин мулки, давоми...\n212 21:46 / 13 август\nШаъбоннинг ўртасидаги рўза\nАли розияллоҳу анҳудан ривоят қилинади .Шаъбоннинг ўртасидаги кеча келса, унинг тунини бедор ўтказинглар, кунининг рўзасини тутинглар. Чунки ўшанда Аллоҳ қуёш давоми...\n2504 14:30 / 19.04.2019\nПодшоҳ Хусрав балиқни яхши кўрар эди. Бир куни у хушманзара жойда Сийрин исмли хотини билан ўтирган эди, бир овчи қўлида катта балиқ билан келиб, уни подшоҳга ҳадя давоми...\n2203 07:30 / 05.08.2019\nҲорис Ғанавийдан ривоят қилинади .Рубаий ибн Ҳаррош охиратда борар жойини билмагунча кулмасликка қасам ичди. Вафот этганидан кейин уни ювган ғассол шундай деди давоми...\n369 08:00 / 11 апрель


АҚШлик боксчи Флойд Мэйуэзер яқин орада ирландиялик аралаш кураш жангчиси, Мутлақ жангчилик чемпионати (UFC) чемпиони Конор Макгрегор билан жангга шартномани имзолаб, уни Конорга факс орқали жўнатмоқчилигини айтди. Бу ҳақда Reuters ахборот агентлиги хабар бермоқда.\n"Макгрегор жанг қилишни истамаяпти. Агар у ҳақиқатда буни истаса, унда шартномани имзоласин. Шахсан мен жанг қилмоқчиман ва шартномани бугун кечки пайт имзолаб, уни факс орқали Конор Макгрегорга жўнатаман. Кўрамиз у шартномани имзолармикин?", деб айтган 39 ёшли боксчи.\n"Ҳозир эса у фақат акиллашдан бошқасига ўтмаяпти. Ҳужжатларни олиб, шартномани имзолаганингдан кейин тишлашга имкониятинг бўлади. У менинг номим орқасидан машҳурликка эришмоқда ва қолган жангчилар ҳам шундай қилишмоқда. Буни ўз вақтида Пакьяо ҳам қилганди. Балки бундай қилишни бас қилишар", деб қўшимча қилди Флойд.\nБундан ташқари, америкалик Англияда автомобилининг ёқиб юборилгани ҳақидаги гапларга ҳам изоҳ бериб ўтди. "Менинг барча автомобилларим АҚШда, бироқ менга бу ҳикоя ёқди, чунки уни бутун дунёда эшитишди. Яхшигина реклама бўлди, раҳмат", деб айтган боксчи.\nНикоҳ шартномаси нима дегани?


TIB.UZ / ЁШЛИКДАГИ ҚУВВАТ ҚАЕРГА КЕТДИ? - TIB.UZ\nЁШЛИКДАГИ ҚУВВАТ ҚАЕРГА КЕТДИ?\nTIB.UZ Кун мавзуси ЁШЛИКДАГИ ҚУВВАТ ҚАЕРГА КЕТДИ?\nТирик жон борки, вақти келиб қарийди, вақт ўтгани сари ёшлигидаги куч-қувватни йўқота боради. Нега шундай бўлади?\nОддий қилиб айтганда, қариш танамизнинг биологик таназзулга учраб боришидир, у саломатликнинг ёмонлашиши, ақлий имкониятларнинг камайиши ва организм функцияларининг сусайиши билан кечади.\nОдамзод ҳар доим кексайиш масаласига алоҳида эътибор қаратиб келган. Қадим замонлардан бери табибу олимлар ўлимни енгиш, абадий ҳаёт кечириш усулларини излаб келишади ва шу пайтгача ҳеч ким бунинг уддасидан чиқмаган. Тўғри, одам умрини узайтиришнинг бир қанча йўллари кашф этилди, аммо ўлмаслик сири номаълум ва ҳозирги кунда аксар мамлакатларда ўлимнинг сабаби сифатида айнан қарилик тилга олинади. Файласуфона изоҳлайдиган бўлсак, туғилишнинг ўзиёқ қарилик сари қадам қўйишдир.\nОлимларнинг айтишича, қаришнинг биологик жиҳатлари нафақат кексайиш туфайли келиб чиқадиган ўзгаришлар, балки саломатликнинг умумий ёмонлашиши билан ҳам изоҳланади. Иммунитети сусайгани учун кекса одам турли касалликларга мойил бўлиб қолади. Шунинг учун ҳам кексаликка хос касалликлар дейилганда, қариш симптомлари ва касалликлар (организмнинг уларга қарши курашишга кучи йўқ) йиғиндисини тушуниш лозим. Айтайлик, ёш йигит зотилжамни енгиб кетиши, лекин кекса киши бу хасталикдан вафот этиши мумкин. Чунки кекса одам танасидаги аксар аъзолар, жумладан, юрак, буйрак, мия ва ўпка иши сустлашган бўлади. Бунинг сабаби эса ўша аъзолар ҳужайраларининг ўлиши ва фавқулодда ҳолатларда тикланиш имкониятининг камайгани билан изоҳланади. Қолаверса, қари одамнинг ҳужайралари ҳар доим ҳам рисоладагидек ишлайвермайди.\nТурли хил нохуш ташқи таъсирлар ва ички омиллар сабабли қариш жараёнининг тезлашуви барвақт ёки патологик қаришга олиб келади. Одатда қаришнинг дастлабки белгилари одамда етуклик давридан (шартли равишда 60 ёшдан) сўнг бошланади. Бироқ аслини олганда қариш жараёни организмнинг ўсиши ва ривожланиши тўхтаганидан кейин бошланади. Масалан, 30-35 ёшларда биологик жараёнларнинг фаоллик даражаси пасая бошланиши таъкидланади.\nҲозирги пайтда қариш сабаблари тўғрисида ягона фикр йўқ, лекин қаришнинг ҳужайралар ирсий (генетик) аппаратига боғлиқлиги ҳақидаги назария ҳаммадан кенг тарқалган. Бинобарин, қариш жараёнида ирсият катта аҳамиятга эга, деб ҳисоблаш мумкин. Баъзи оилаларда узоқ умр кўрувчиларнинг кўп учрашига илгаридан аҳамият бериб келинган. Бундай оилаларда наслдан наслга ўтиш хусусиятлари қаришнинг секинлашиши, шунингдек, касалликларга чидамлилик билан намоён бўлиши мумкин.\nМаълумки, умр давомийлигида фақат ирсий омил эмас, ташқи муҳитнинг таъсири ҳам муҳим аҳамиятга эга. Шунинг учун ҳам кексаяётган одам ўз танаси имкониятларини тўғри баҳолаб, жисмоний ва руҳий зўриқишлардан ўзини авайлаб-асраши лозим. Ёшнинг катталашуви аввало юрак-қон томир ва асаб тизимига ўз таъсирини кўрсатади. Овқатланишининг меъёрий бўлиши семиришнинг, демакки, атеросклероз, қон босими, қандли диабет, бўғимлар сурункали касалликларнинг олдини олади. Алмашинув жараёнлари камайгани сабаб қариётган тана овқатга камроқ эҳтиёж сеза бошлайди. Шунинг учун жониворлар ёғи, қанд, нон, картошка, бўтқаларни камроқ ейиш тавсия қилинади. Шунингдек, ошқозон-ичак йўли ва сурункали жигар, буйрак касалликларининг олдини олиш учун аччиқ, шўр, ширин, ёғли, жуда иссиқ ёки совуқ нарсалардан ва сунъий иштаҳа қўзғатувчи газаклардан ўзини тийган маъқул. Эрта қаришнинг энг биринчи сабаби мушакларнинг камҳаракатлилигидир. Мушак ҳаракатлари организмнинг зарурий эҳтиёжидир. Шунинг учун киши қай бир фаолият билан машғул бўлишидан қатъи назар, муайян тарздаги жисмоний машқлар унинг умри давомида керакдир. Кексалар учун шу маънода эрталабки бадантарбия машқларининг аҳамияти катта. Шу билан бирга, ҳар куни маълум вақтда табиат қўйнида сайр этиш ҳар бир киши ҳаётида соғломлаштирувчи жуда муҳим дақиқалар ҳисобланади.\nҚариганда одатдаги ухлатадиган, оғриқ қолдирадиган, тинчлантирадиган сурги дориларни, шунингдек, асаб тизими фаолияти ўзгаришига (тезлашишига) сабаб бўлувчи қуюқ қаҳва ёки аччиқ чойни узоқ вақт кўп ичишдан жуда эҳтиёт бўлиш керак. Кекса ёшда чиниқиш муолажаси жуда муҳим, у организмнинг мослашувчанлик механизмини рағбатлантиради, унинг касалликларга чидамини оширади.


Ўзбекистон ва Жанубий Корея таэквондо ассоциациялари ўртасида ҳамкорлик тўғрисидаги меморандум имзоланди\n4 декабрь, 2018, 14:00\nТеглар:МОҚ | Таэквондо WTF\nЎзбекистон ва Жанубий Корея таэквондочилари ўзаро тажриба алмашишади\nХабар бериб ўтганимиздек, шу кунларда Миллий олимпия қўмитаси президенти, Ўзбекистон футбол ассоциацияси биринчи вице-президенти Умид Аҳмаджонов ва Ўзбекистон таэквондо ассоциацияси раҳбари Аҳмаджон Раҳимов Жанубий Корея пойтахти Сеул шаҳрида бўлиб туришибди. Мазкур сафар давомида Осиё таэквондо уюшмаси, таэквондони ривожлантириш халқаро фонди, шунингдек, Жанубий Корея футбол ассоциацияси раҳбарияти билан музокаралар ўтказилди ва бир неча муҳим масалалар бўйича келишувга эришилди. Бундай учрашувларнинг навбатдагиси бугун, 4-декабрь куни Жанубий Корея таэквондо ассоциациясида, ташкилот президенти Чои Чанг Шин билан ташкил этилди. Бу ҳақда МОҚ матбуот хизмати хабар бермоқда.\nУчрашув давомида Ўзбекистон таэквондо WTF ассоциацияси раиси Аҳмаджон Раҳимов икки мамлакат ўртасидаги дўстлик ришталари, таэквондо спортининг ривожланиши, ўзаро ҳамкорликни янада ривожлантириш масалалари ҳақида гапирди. Томонлар Токио 2020 Олимпиадасига қадар қўшма ўқув-машғулот йиғинларини ўтказишлари бўйича келишувга эришилди. Шунингдек, ҳар икки ассоциация раҳбарлари ўртасида ҳамкорлик меморандуми имзоланди. Унга кўра, томонлар спорт тиббиёти, допинг назорати, қўшма ўқув-машғулот йиғинлари бўйича яқиндан ҳамкорлик қиладилар.\nСир эмаски, Корея ва Япония иқлимлари деярли бир ҳил. Шу сабабдан ҳам, кўп мамлакатлар Олимпия ўйинларига айнан Жанубий Кореяда тайёргарлик кўришни маъқул кўрадилар. Учрашув давомида жаноб Чои Чанг Шин Жанубий Корея таэквондо ассоциацияси эшиклари ўзбекистонлик спортчилар учун доимо очиқ эканлигини алоҳида таъкидлаб ўтди.\nБу борада ўзбек таэквондочиларининг салоҳияти юқори эканлигини, спортчилар қўшма ўқув-машғулотларда ўзаро тажриба алмашишлари мумкинлиги ҳақида гапирди. Шунингдек, Ўзбекистонда ўтказиладиган мусобақаларга ташриф буюрмоқчи эканлигини маълум қилди.\nТаэквондочиларимиз БААдаги Гран-Прида иштирок этадилар\nТаэквондо. Британияликлар билан меморандум имзоланди


“Кураш ҳадиси” ёки “кураш илми” тушунчаси ҳақида нималарни биласиз? / Olamsport.com\n17:40Фергюсон Чендлерга қарши жанг учун шарт қўйди\t0 17:19European Open. Димитров 1/4 финалга чиқди\t0 16:58«Локомотив» Жасур Жалолиддинов учун «Бунёдкор»га нормадан камроқ компенсация тўлаганми?\t0 16:37Ретро! 13 йил аввал Термизда стадион тўла мухлислар кўз ўнгида ўтган кураш бўйича Ат-Термизий турнири беллашувларидан ФОТОРЕПОРТАЖ\t0 16:15"Она юрти, отаси, келажакдаги режалари ва фаолиятини якунлаш ҳақида". Хабиб Нурмагомедов UFC 254 турнирдан аввал катта интервью берди\t1 15:55Тошкентда профессионаллар ўртасида ММА мусобақаси ўтказилади + ФОТО 0 15:34ЕЧЛ. Энг кўп гол урган футболчилар ТОП-10\t0 15:13Елена Остапенко муваффақиятли старт олди\t0 14:52“Сен-Пьер — Хабиб жанги бўлмайди”\t0 14:31Будапешт биз учун қанчалик омадли?\t0 14:10"Манчестер Сити" ярим ҳимоячисини 4-6 ҳафтага йўқотди\t0 13:49Спортчилар ижтимоий тармоқларда\t0 13:28Виктория Азаренконинг юриши давом этади 0 13:07IBF камарига даъвогар Липинец Абдуқаҳҳоров ва Клейтонни таққослади\t0 12:46“Реал” 1981 йилдан бери еврокубоклар доирасида илк бор кетма-кет 3 та ўйинда ютқазди\t0\n01 май 23:25\n“Кураш ҳадиси” ёки “кураш илми” тушунчаси ҳақида нималарни биласиз?\nАввало, “кураш ҳадиси” тўғрисида сўз кетганда, уни тўлиқ англамоқ лозим. Ўзбек тили изоҳли луғатининг иккинчи томида шундай ёзилган: «Ҳадис — Муҳаммад саллаллоҳу алайҳи васаллам(пайғамбар)дан қолган гап-сўз ҳамда пайғамбар ҳақидаги ривоятлар ва ҳикоялар».\nНима сабабдан айнан «кураш ҳадиси» атамасининг ишлатилиши ва уни теранроқ тушунмоқ учун бир қанча диний уламолар ва олимларнинг асарларига мурожаат қилишимизга тўғри келди. Уларнинг таъкидлашича, «ҳадис» ҳақиқатан ҳам пайғамбаримиз Муҳаммад (с.а.в)дан қолган гап-сўзлар ҳамда пайғамбар (с.а.в.) ҳақидаги ривоятлар, ҳикоялардир.\nКураш ҳадиси ҳақида сўз кетганда, уни «кураш илми» деб қараган маъқул. Шунингдек, уни ҳар доим «кураш илми» атамаси билан ёзиш, айтиш, тушунтириш ҳар томонлама мақсадга мувофиқ. Чунки, у ҳар доим илмий нуқтаи назардан ўзгариб, тўлдирилиб борилиши мумкин.\n«Кураш илми»га доир китоблар туркий мамлакатлар, айниқса Ўзбекистонда бир неча асрлар мобайнида мавжуд бўлган. Даставвал у араб имлосида ёзилиб, бизгача тўла китоб ҳолида етиб келмаган. Тадқиқотлар туфайли кураш илми ҳақида нуроний паҳлавонларнинг ҳикояларига асосланиб бир қанча маълумот йиғишимизга тўғри келди.\nУларнинг айтишича, зўриқиш белга бориб тақаладиган, бир қанча йўналишларни ўзида мужассам қилган, амалларга таяниб рақибнинг елкасини ерга теккизиш – кураш дейилади.\nКураш қоидасига эса шундай изоҳ берадилар: «Ушбу қоидада олдиндан белбоғ ушлашмай ташланиш, рақиб белбоғидан бир қўл билан ушлаб ёки икки қўл билан ушлаб, уни чалиб ва чалмай амал бажариш ҳамда белдан қучоқлаб, жисмоний куч ишлатиб, кўтариб ташлаш – бу кураш».\nАна шу мақсадга эришиш учун ҳар қандай рақибга жисмоний куч ишлатиш пайтидаги ҳаракат – бу олишдир, деб таъкидлайди.\nШунингдек, зўриқиш белга тақалган курашларнинг барчасини бел олиш кураш деб айтишади ва унга қуйидагича изоҳ беришади:\nа) амални бажариш бел орқали бўлиб, белбоғни икки қўл билан ушлаб, қўлни қўйиб юбормай чалиб ёки чалмай амаллар қўллаш – бу бел олиш кураши;\nб) амални бажариш бел орқали бўлиб, белбоғни икки қўл билан ушлаб, қўлни қўйиб юбормай кўтариб чалмай амалларини қўллаш – бу бел олиш кураши;\nв) амал бажариш бел орқали бўлиб, белбоғни икки қўл билан ушлаб, сўнг бир қўлни қўйиб юбориб бир қўл панжа билан белбоғ ушлаб чалиб ёки чалмай амалларни қўллаш – бу бел олиш кураши дейилади.\nБиз таъкидлаётган кураш илми китобида умуман кураш хақида сўз бориб, унинг ҳар бир турига алоҳида тўхталиб ўтилади. Қуйида ушбу қўлланмадаги бел олиш кураш ҳақида сўз юритамиз, унда ахлоқ, одоб, тарбия, баданни чиниқтириш, паҳлавонларнинг ўзини қандай тутиши, кучсизларга кўмак бериш ҳамда бел олиш курашидаги амаллар ва унга доир бир қанча илмий қарашларни баён қиламиз.\nКекса паҳлавонларимиз эса озми-кўпми уларга амал қилишган. Бел олиш кураш давраларида паҳлавонлар одоб сақлаб жим ўтиришган, сайил давраларида уларни ўртага бел олишга таклиф қилишмагунча, ўзлари биров билан курашаман, деб ўртага чиқмаган. Паҳлавонлар одоб юзасидан ҳеч қачон кўпчилик олдида яланғоч баданини кўрсатмаган.\nБел олиш курашида полвон ғалаба қозонганидан кейин навбатда турган паҳлавонлар билан бирин-кетин, то мағлубиятга учрамагунча бел олишган. Башарти у бел олишни ихтиёр этмаса, унинг рақиби бел олишни давом эттирган, шу сайлда бошқа паҳлавонлар билан яна учрашиш ҳуқуқидан маҳрум этилган.\nАгарда бир тарафдаги паҳлавонларнинг ҳаммасини мағлуб этса, унга бир нечта томондан талаб тушса, ким билан бел олишишни ўзи ҳал қилган. Лекин мағлубиятга учради, деб овоза қилинмаган. Паҳлавонлар йиқитган рақибининг ўрнидан туриб олишига кўмак беришган. Паҳлавонлар бел олиш кураши амалларини пухта эгаллашлари учун шогирдликка тушиб, тарбия кўрган. Паҳлавонларга бел олиш кураши амалларини ўргатишдан ташқари, уларни жисмоний машқлар, аҳлоқ-одоб ва бошқа бир қанча йўналишлар бўйича тарбиялашган.\nБел олиш курашнинг бизгача етиб келган амаллари ҳақида нималарни биласиз? 0


30 дан ортиқ мамлакатда коронавируснинг янги - «lambda» штамми тарқалди — ЖССТ - Darakchi\n30 дан ортиқ мамлакатда коронавируснинг янги - «lambda» штамми тарқалди — ЖССТ\nДУНЁ 21.07.2021, 13:25\nЖаҳон соғлиқни сақлаш ташкилоти (ЖССТ) ламбда коронавирус штаммининг 30 дан ортиқ мамлакатда тарқалганини қайд этди. Жаҳон соғлиқни сақлаш ташкилотининг фавқулодда касалликлар бўлими техник гуруҳи раҳбари Мария Ван Керхов бу ҳақда гапирди, трансляция ташкилотнинг твиттерида амалга оширилди, дея ёзмоқда РБК.\n"Бу [ламбда штамми] бир қатор мамлакатларда, асосан Aмерикада тарқалади, гарчи у шу пайтгача 30 дан ортиқ мамлакатда топилган бўлса ҳам," деди у.\nВан Керхов ЖССТ ламбда вариантини штаммлар турлари рўйхатига июнь ойида қўшганини эслади; у биринчи марта Перуда 2020 йил декабрида рўйхатдан ўтган.\nЖССТ вакили, шунингдек, ташкилот ушбу ҳолатни диққат билан кузатаётганини ва коронавируснинг ушбу вариантининг тарқалиши тўғрисида маълумот олиш учун аъзо давлатлар билан иш олиб бораётганини қўшимча қилди.\nЛамбда штаммини илгари Жанубий Aмерика олимлари, жумладан Чили, Перу, Эквадор ва Aргентинада кашф этишган. Мутахассисларнинг фикрига кўра, у спикй оқсилида бир нечта мутациялар мавжуд бўлиб, улар вирусни юқтиришига таъсир қилиши мумкин.\nБугунги кунга келиб, ушбу ташкилот рўйхатига "алфа" (Буюк Британияда жойлашган), "бета" (Жанубий Aфрика), "гамма" (Бразилия) ва "делта" (Ҳиндистон) белгилари билан SARS-CoV-2 вируси штаммлари киритилган. . Рўйхатда тўртта штамм мавжуд - "эта" (биринчи марта Буюк Британияда ва Нигерияда рўйхатдан ўтган), "йота" (AҚШ), "каппа" (Ҳиндистон) ва "ламбда" (Перу).\nAввалроқ, Екатеринбург вирусли инфекциялар илмий-тадқиқот институти раҳбари Aлександр Семёнов коронавируснинг кўпроқ юқумли штаммлари қолганларни сиқиб чиқаради, аммо касалликнинг оғирлиги ўсмайди, деб айтган эди. «Aгар вируснинг янада тажовузкор варианти пайдо бўлса, у кўпроқ одамларга юқади. Шу вақт ичида вируснинг бошқа вариантлари кўпаймайди, улар секинроқ тарқалиб воқеа жойидан ғойиб бўлади. Ва бу мутлақо табиий », - деди у. Бундан ташқари, вирус қанчалик юқумли бўлса, унинг самарадорлиги шунчалик юқори бўлади, дея давом этди мутахассис.


Олмаотадаги қамоқхонада маҳбуслар исёни бостирилди\nҚозоғистон расмийлари Олмаотадаги қамоқхонада маҳбуслар норозилик кўтаргани ҳақидаги хабарларни тасдиқлади.\nАммо, қамоқхонага махсус қўшинлар гуруҳи киритилгани ҳақидаги хабарлар рад этилди.\nҚозоғистонлик таниқли ҳуқуқ фаоли Вадим Курамшин ОИТВ юққан бир неча маҳбус жума куни қамоқхона ходимларига қарши исён кўтаргани ва “ОИТВ юққан маҳбусларга нисбатан яхши тиббий муолажа ва маҳбусларга яхши овқат берилишини” талаб қилганини хабар қилган эди.\nҲуқуқ фаолига кўра, бу талабларни етказиш мақсадида Қозоғистон Жазони ижро этиш бошқармаси мутасаддилари билан учрашишни талаб қилган исёнчи маҳбусларни тинчитиш учун қамоқхонага махсус қўшин тезкор гуруҳи киритилган.\nШунингдек, исён чоғида маҳбуслардан бири ўз жонига қасд қилишга ҳам уринган.\nБу хабарларни қисман тасдиқлаган Қозоғистон Жазони ижро этиш бошқармаси расмийси Ирина Якубова Озодлик билан суҳбатда маҳбуслардан икки нафари ўз жонига қасд қилишга урингани, аммо жиддий жароҳат олмагани ҳамда қамоқхонага ҳеч қандай қўшин киритилмагани ҳақида сўзлади.\nРасмийларга кўра, ҳозир қамоқхона тинч ва нормал ишламоқда.


Арвоҳ — KUKALDOSH.UZ\n28.04.2019 / - Мақолалар\nБир савдогар тун қоронғусида уйига қайтаётган эди. Шу чоғда у йўл устидаги девор остида тунашга тайёргарлик кўраётган қора танли кекса бир отахонни кўриб қолди. Маълум бўлдики, қариянинг кўриниши болаларини қўрқитиб юборишидан ҳадиксираган маҳалла аҳли унга бошпана бермабди. Савдогар отахонни уйига таклиф қилди, иссиқ таом едирди, ётиши учун оппоқ чойшаблар солиб алоҳида хонага жой қилиб берди.\nДераза олдида ётган қария туннинг қоқ ярмида тушунарсиз шовқин овозидан уйғониб кетди. Қарасаки, ойнинг хира нури остида кўча томондаги дераза орқали икки ўғри уйга киришга уринмоқда. Улар савдогарни ўлдириб, пулларини ўғирлаб кетиш ниятида эди. Қора танли қария дарҳол оппоқ чойшабга ўралиб ўрнидан турди-да қўлларини кўтари6 «Ҳей, нима қилябсизлар ?!» — деб бақирди. Ўғрилар кутилмаганда гўёки оппоқ кафандаги арвоҳни кўришгач қўрқувдан:\n«Онажооооон, бу ерда арвоҳлар бор!»- дея бор овози билан бақириб ойнадан чиқиб қочиб қолишга уринишди. Шу вақтда улардан бирининг оёғи синди, бошқасининг эса боши ёрилди. Ўғрилар ҳали қочиб кетишга улгурмасларидан шовқинни эшитган одамлар у ерга тўпландилар. Ва улар қўлга олинди. Пайғамбаримиз соллаллоҳу алайҳи ва салламнинг мусулмонларга қарата айтган сўзлари нақадар гўзал:\n( إن الله في عون العبد ما دام العبد في عون أخيه)\n«Модомики киши биродарига ёрдам берар экан, Аллоҳ унга ёрдам беради».\nРус тилидан Оҳунжон Аҳмад ва\nДастлабки тасаввур: ал-Мотуридий Абу Ҳанифанинг содиқ издоши сифатида\n«VAQF» XAYRIYA JAMOAT FONDIGA TASHAKKURNOMA


Японияда энг узун осма йўловчи кўприги қурилди\n18:57 / 13.12.2015\nЯпония марказида жойлашган Сидзуока префектурасида мамлакатдаги энг узун осма йўловчи кўприги қурилди. Бу кўприкдан Фудзи тоғи, Суруга бўғози ва Идзу ороли манзаралари кўриниб туради. 14 декабрда кўприк тантанали равишда очилгандан кейин ундан биринчи сайёҳлар сайр қилишлари мумкин бўлади.\nКўприк Mishima Sky Walk – “Мисиманинг осмон сўқмоғи” деб номланди. У Мисима темир йўл станцияси яқинида, чуқурлиги 70 метрни ташкил қилувчи жарлик устидан ўтказилди.\nЖарлик дов-дарахт билан қоплангани сабабли, йўловчилар ярим шаффоф тўрсимон сиртга эга кўприкдан кетаётганларида уларда гўёки “яшил ўрмон денгизи” устида тургандек ҳис пайдо бўлади. Кўприк конструкцияси имконияти чекланган одамлар учун ҳам мўлжалланган: кўприкнинг эни иккита ногиронлар аравачаси бемалол сиғишига имкон беради.\nКўприк қурилиши 2012 йилда бошланган, унинг нархи 33 млн долларни ташкил қилган. Кўприкка ташриф буюриш 8,5 доллар туради.\nСидзуока префектураси раҳбарияти янги кўприк йилига 1,8 млн сайёҳни жалб қилишига умид билдирмоқда.


Фарзандингизга айтишингиз керак бўлмаган сўзлар — Dilkashradio.com\nФарзандингизга айтишингиз керак бўлмаган сўзлар\nАссалому алайкум меҳрибон оналар. Ҳар бир ота-она ўз фарзандининг соғлом ва бахтли бўлишини истайди. Шунга қарамай, баъзан ўзимиз билиб-билмай бунга қарши иш қиламиз. Қуйида эътиборингизга кўпинча оналар эътибор қилмаган ҳолда айтиб қўйиши мумкин бўлган, аммо фарзандининг ҳаётига, келажагига таъсир қилиши мумкин бўлган гапларни ҳавола этамиз. Шундай гаплар борки, уларни фарзандингизга қанча гапирсангиз ҳам арзийди — булар қўллаб-қувватловчи, мақтовчи, ҳамдардлик билдирувчи сўзлардир. Бундан ташқари яна шундай гаплар, иборалар борки, уларни асло тилга ола кўрманг. Болаларнинг фикрлари албатта бизга у қадар ақллидек туюлмаса ҳам, улар ўз фикрлари билан бўлишаётганида, «Аҳмоқона гапларни гапирма!», деманг. Нима учун бундай дейиш мумкин эмас? Болалар катталардан фарқли ўлароқ, ҳеч қачон бекорчи гапларни гапиришмайди.\nСизга ҳар қанча кулгили ёки бемаъни туйилмасин, фарзандингиз сизга айтгиси келган ҳар бир сўз у учун муҳим аҳамиятга эга. Уни инкор этиб, боланинг сўзлари сиз учун аҳамиятсиз эканлигини билдирган бўласиз. Кейин фарзандингиз сиздан кўп нарсани сир тутадиган бўлиб қолса, ажабланманг. Қандай гап гапирмасин, унинг ютуқлари учун хурсанд бўлинг, сўзларини диққат билан тингланг. Агар у бирор бир муаммо билан келган бўлса, уни ҳал қилишга уриниб кўринг. «Мана ол-да, нари кет!» бу болани алдаш эканлигини болангизнинг ўзи ҳам сезади. Боланинг талабига жавоб беришнинг энг ёмон усули. Унга миннат қилаётганингиз етмагандек, ундан кетишни талаб қиляпсиз. Болалар ўз истагига эришиш йўлида бу усулдан фойдаланишга тез кўникишади. «Нари кет» сўзини қўлламасликка ҳаракат қилинг, зеро бу сиз ва фарзандингиз ўртасидаги масофани узоқлаштиради.\n«Бошқалар уддасидан чиқади, сен эса йўқ». Болани бошқалардан ёмон эканлигига ишонтириб, сиз фарзандингизда ўзига бўлган ишончсизлик ҳиссини шакллантирасиз. Баъзи ота-оналар шу йўл билан болани тўғри йўлга солишга уринишади, бироқ бундай усул ҳаттоки катталарда ҳам ижобий натижа бермайди. Зигмунд Фрейднинг шундай сўзлари бор: «Ўзингизни таққослашингиз мумкин бўлган ягона шахс — бу ўтмишдаги ўзингиз». Ана шу сўзларга асосланиб, болани тарбия қилсангиз, у ўзига ишонган шахс бўлиб вояга етади. «Кўзимга кўринма». Нима учун бундай дейиш мумкин эмас? Бундай сўзлар болага на унинг ўзи ва на муаммолари ота-онасига кераксиз эканлигини билдиради. Баъзан ота-оналар шу йўл билан можаронинг олдини олишга ҳаракат қилишади. Аммо муаммодан қочиш билан уни ҳал қилиб бўлмайди. Фарзандларингизнинг сўзларини эшитинг, уларга ёрдам беринг.\nЗиддиятли вазиятларда эса бошқача усулларни қўлланг. «Сен эплай олмайсан, яхшиси менга бер». Бундай деганингизда боланинг уриниб кўриш ҳаракатига чек қўйиб, келажакда уни ёрдамга муҳтож ва омадсиз қилиб қўясиз. Психологияда буни «ўргатилган иложсизлик» дейилади, яъни инсон бирор нарсани қила олмаслигига олдиндан ўзини ишонтиради. Шундай экан, фарзандингиз қийинроқ ишга киришганини кўрсангиз, яхшиси унга «Кел, сенга ёрдамлашиб юбораман», деб айтинг ёки у сизга бирор ишда кўмак берсин. «Сен ёмонсан!» ёки «Қулоқсизсан”. Болалар ота-оналарининг фикрларини жуда қадрлашади. Бундай сўзларни айтар экансиз, фарзандингиз уларга амал қилишини ёддан чиқарманг. Бу боланинг ўзига бўлган ишончини йўқотади ва келажакдаги муаммолардан дарак беради. «Сен ёмонсан» ёки «Қулоқсизсан» дейиш ўрнига «Сен тўғри иш қилмадинг», «Бу нотўғри қарор», деб айтинг. Болага эмас, унинг ҳаракатларига баҳо бериб, сиз унинг яхши томонга ўзгаришига туртки берган бўласиз.\nАёл ҳақида ҳақиқат\nСаҳар туриш яхшими?


Убай ибн Каъб жоме масжиди\nМаълумот: Масжид 1991-йилда “Бўрижар”, “Шотурсун Ғуломов” ва унга туташ бошқа маҳалла фуқаролари томонидан ҳашари йўли билан қурилган. 1993-йилдан фаолият кўрсатиб келади. 2009-йилга келиб масжид қайта таъмирланган.\nШаҳримиздаги кўркам ва савлатли масжидлардан бири бўлган ушбу ибодат уйи “Бўрижар” маҳалласи ҳудудида жойлашганлиги туфайли шу ном билан аталган. Маҳалланинг “Бўрижар” деб номланишига сабаб эса, маълум ерлари жарлик бўлганлигидир.\nЖоме масжид ёнида “Илонлик ота” қабристони 500 йилдан бери мавжуд. “Илонлик ота” қабристони тарихи ҳақида ёзилган аниқ маълумотлар ҳозирча йўқ, фақатгина ҳалқ орасида у зот авлиё бўлганлиги ва у қабристон тепалигини илонлардан холос этганликлари ҳақида гаплар юради.\nМасжид имом-хатиби: Матқулов Абдулҳаким Комилжонович\nМасжид манзили: Чилонзор тумани, “Бўрижар” маҳалласи, Ал Хоразмий кўчаси, 63-уй. Тел: +998 71 216 36 70, +998 71 216 82 60\n/ Убай ибн Каъб жоме масжиди


10.07.2019 17:45 0 1214\nСуданда бир ойлик «танаффус»дан сўнг интернет тикланмоқда. Бу ҳақда «TeleSur» канали хабар берди.\nХартум суди қарорига кўра, «MTN» ва «Sudany» телекоммуникация компаниялари доимий асосда хизмат кўрсатиш учун рухсат олди. Бу Суданнинг ярим аҳолиси глобал тармоққа уланиши мумкинлигини англатади. Қолганлар ҳам уланиши учун учинчи сервер ишини тиклаш керак бўлади.\nСудан ҳукумати вазифасини бажариб келаётган ҳарбий кенгаш янги норозилик намойишлари ва қурбонлар кўпайишининг олдини олиш мақсадида ижтимоий тармоқларни блоклаб ўтирмасдан бир йўла интернетни ўчириб қўйганди. Ўшанда ҳарбий кенгаш вакили Шамсалдин Кабаши ижтимоий тармоқлар миллий хавфсизлик учун таҳдид уйғотаётганини айтиб, қачонки вазият ўнгланиши билан интернет қайта ёқилишига ваъда берганди.\nинтернет ижтимоий тармоқлар Судан


iPhone X смартфонининг асосий камчилиги видео орқали намойиш қилинди\n19:20 / 01.11.2017\nФото: AFP 2017 / Josh Edelson\nApple компаниясининг янги смартфони iPhone X’да қўлланувчи одам юзини таниш тизими Face ID эгизакларни бир-биридан фарқлай олмаслиги маълум бўлди. Ушбу ҳолат акс этган видеони Mashable портали жойлаштирган.\nДастлаб эгизаклардан бири Face ID’да рўйхатдан ўтган. У сўнгра смартфонни эгизагига берган. Аниқланишича, эгизакларнинг рўйхатдан ўтмагани қурилмани муаммосиз блокдан чиқара олган. Эгизаклар бу ҳолат хато юз бераётганини истисно қилиш мақсадида навбатма-навбат Face ID’ни алдашга уринишган, бироқ тизим бирор марта смартфоннинг ҳақиқий эгасини топа олмаган.\nБу муаммо Face ID тизими билан юз бераётган биринчи муаммо эмас. Аввалроқ бу функция агар смартфон эгаси 13 ёшдан кичик бўлса нотўғри ишлаши маълум бўлганди. Смартфоннинг сентябрдаги тақдимотида ҳам номақбул вазият юз берган: компаниянинг катта вице-президенти Крейг Федерини Face ID’ни бир уринишда ишга тушира олмаган.\nСимсиз қувватлантириш iPhone X аккумуляторини тез ишдан чиқаради\niPhone X’даги оптик иллюзия фойдаланувчиларни ҳайратлантирди (видео)\nApple учта янги моделдаги смартфон ишлаб чиқармоқчи – Bloomberg


Ўзбек бокси тарихидаги энг муваффақиятли чемпионат ҳам мухлисларни қониқтирмади. Биз бокс давлатига айландик!\n08 Сентябрь 2017 18:13 2021\nЯхши нарсага тез кўникаркан инсон, тез ўрганиб қоларкан. Худди доим шундай бўлиши одатий ҳолдек туюларкан... Ўзбекистон боксчиларининг ўтган йилги Рио Олимпиадасидаги зафарли юришларидан сўнг бу йил Тошкентда бўлиб ўтган Осиё чемпионатида мутлақ ғолибликлари ва ҳамда яқинда Германиянинг Гамбург шаҳрида бўлиб ўтган жаҳон чемпионатидаги муваффақиятли иштироклари бўлиши керак ҳолатдай қабул қилинди. Ҳаттоки, Гамбург чемпионати натижаларидан қониқмаган, 3-4 олтиндан қуруқ қолдик деб, бироз кайфияти бузилганлар ҳам бўлди очиғи. Эътибор беринг, боксчиларимиз сўнгги икки йилда планкани қай даражада баланд кўтариб юборишганини, ўзбек бокси тарихидаги энг муваффақиятли жаҳон чемпионати иштироки мухлисларни қониқтирмаяпти!!\nЖаҳон чемпионатларидаги Ўзбекистон терма жамоаси боксчилари иштирокига бир назар ташласак. Мустақилликдан кейин илк бор 1993 йили Финляндиянинг Тампере шаҳрида бўлиб ўтган жаҳон чемпионати иштирок этганмиз. 51 кг вазнда финалга чиққан боксчимиз Ҳикматулла Ахмедов, кубалик Вальдемар Фонтга енгилиб, кумуш медални қўлга киритганди. Жамоа ҳисобида эса 8-12 ўринларни бўлишиб олганмиз.\n1995 йил май ойида Германиянинг Берлин шаҳрида бўлиб ўтган навбатдаги, 8-жаҳон чемпионатида 21 ёшли Дилшод Ёрбековнинг 75 кг вазнда бронза медали билан кифояланганмиз. (ярим финалда кубалик Ариэл Эрнандесга мағлуб бўлган). Жамоа ҳисобида эса 15-18 ўринларни баҳам кўрганмиз бошқа якка медалли мамлакатлар билан.\n1997 йили Венгрия пойтахти Будапештда 19 ёшли Руслан Чагаев мустақил Ўзбекистоннинг биринчи олтин медалини қўлга киритганди. 91 кг вазнда дунё боксининг афсоналаридан бири бўлган кубалик Феликс Савоннинг устидан ғалаба ўша чемпионатдаги ягона ютуғимиз бўлганди. Бу жамоамизга медаллар ҳисобида 6-ўринни келтирганди.\nКейинги, 10-жаҳон чемпионати АҚШнинг Хьюстон шаҳрида бўлиб ўтган. 63,5 кг вазнда Муҳаммадқодир Абдуллаев ҳамда 75 кг да Ўткирбек Ҳайдаров Ўзбекистонга олтин медаллар туҳфа этишган. 57 кг вазнда Тўлқинбой Турғунов финалгача етиб бориб, АҚШлик Рикардо Хуаресга тенг курашларда енгилган ва кумуш медал соҳибига айланган. Бу натижа билан Ўзбекистон терма жамоаси АҚШ, Куба ва Руминиядан кейин тўртинчи поғонани банд этган.\n2001 йили Шимолий Ирландиянинг Белфаст шаҳрида бўлиб ўтган 11-жаҳон чемпионатида яна учта медални қўлга киритганмиз. Руслан Чагаев иккинчи бор жаҳон чемпиони деган унвонга сазовор бўлган бўлса, Ўткирбек Ҳайдаровдан бу сафар омад бироз юз ўгириб, финалда россиялик Гоголевга мағлуб бўлган ва кумуш медал билан кифояланган. Ёш боксчимиз Шерзод Ҳусанов эса 67 кг вазнда бронза медалини қўлга киритган. Ўзбекистон терма жамоаси медаллар бўйича бир поғона юқори кўрсаткич қайд этиб, Туркия билан учинчи ўринни баҳам кўрган.\n2003 йил. Таиланд пойтахти Бангкокда бўлиб ўтган жаҳон чемпионатида олтин медалсиз қолганмиз. Шерзод Ҳусанов ўзининг аввалги чемпионатдаги натижасини бироз яхшилаб, кумуш медал эгасига айланган бўлса, 91 кгдан юқори вазнда Рустам Саидов ярим финалда россиялик Александр Поветкинга енгилиб бронза медали билан қайтган. 54 кг вазнда Баҳодиржон Султонов ҳам бронза медалини қўлга киритишга муваффақ бўлган. Жамоавий ҳисобда натижа – 8-ўрин.\n2005 йили Мьянмада ташкил этилган 13-жаҳон чемпионатида Дилшод Маҳмудов 64 кг вазнда қозоғистонлик Серик Сапиевга енгилиб, кумуш медалга сазовор бўлганди. Ўткир Ҳайдаров ўзининг олтин ва кумуш медалларига бу сафар бронзани ҳам қўшиб қўйганди. Яна бир бронза медали Жасур Матчонов томонидан қўлга киритилганди. Медалларга кўра Ўзбекистон терма жамоаси бу сафар 7-ўринни банд этганди.\n2007 йили яна АҚШда, бу сафр Чикагода ўтказилган жаҳон чемпионати 81 кг вазнда баҳс юритган 21 ёшли боксчимиз Аббос Атоевнинг илк порлаш пайти бўлди. Аббоснинг олтин медали терма жамоамизнинг ўша чемпионатдаги ягона ютуғи бўлди. Бу олтин медал жамоамизни медаллар ҳисобида 7-ўринни ушлаб қолишига имкон берганди, олтин олтин-да...\n2009 йил. Милан, Италия. Футбол ва мода шаҳри Милан бокс бўйича 15-жаҳон чемпионатига мезбонлиқ қилганди. Аббос Атоев бу сафар 75 кг вазнда олтин медал соҳиби бўлганди. Кейинчалик 2012 йилги Лондон Олимпиадасида Ўзбекистон терма жамоасининг байроқдори бўлган Элшод Расулов 81 кг вазнда кумуш, 69 кг да Ботиржон Маҳмудов ҳамда 57 кг да Баҳодиржон Султонов бронза медаллари билан тақдирланишганди. Жамоамиз медаллар ҳисобида энг яхши натижасини қайд этиб, 3-ўринни олганди.\nУндан кейинги 3 жаҳон чемпионатида олтин медал қўлга киритиш насиб этмай келди боксчиларимизга...\n2011 йили Бокуда Жасурбек Латипов ва Элшод Расуловлар бронза медалларини қўлга киритишди. Жамоавий ҳисобда 9-поғонани эгалладик.\nКейинги, 17-жаҳон чемпионати 2013 йили яна қўшни давлатда, Қозоғистоннинг Олма-Ота шаҳрида ўтказилди. Жасурбек Латипов бу сафар финалгача етиб борди, бироқ ҳал қилувчи баҳсда россиялик Миша Алоянга (ҳа, бу ўша Рио олимпиадаси финалида Шаҳобиддин Зоиров мағлуб этган Алоян) енгилиб, кумуш медал билан чекланди. Яна бир боксчимиз Ойбек Мамазулунов 81 кг вазнда бронза медали билан қайтди. Ўзбекистон терма жамоаси 6-ўринда мусобақани якунлади.\n2015 йилги Қатарда бўлиб ўтган жаҳон чемпионати кечагидай ёдимизда. Муроджон Аҳмадалиев, Фазлиддин Ғойибназаров, Бектемир Мелиқўзиевлар кумуш медалларни қўлга киритишган бўлса, Баҳодир Жалолов, Элнур Абдураимов ва Элшод Расуловлар бронза медаллар келтиришганди терма жамоамизга. Бу бир йил кейин бўладиган Рио Олимпиадасига борадиган терма жамоамиз жуда кучга тўлиб бораётганини кўрсатганди... Терма жамоалар ўртасида медалларга кўра жадвалда 7-ўрин бизнинг асл салоҳиятимизга мос эмас деган ишонч пайдо бўла бошлаганди ўшандаёқ...\nВа 2017 йил, Гамбург. Шаҳрам Ғиёсовнинг олтин медали, Ҳасанбой Дўстматов, Жасурбек Латипов ва Иқболжон Холдоровларнинг олтинга тенг кумуш медали, Бектемир Мелиқўзиев ва Санжар Турсуновларнинг бронза медаллари эвазига Ўзбекистон терма жамоаси ўз тарихидаги энг яхши натижани қайд этди. Ушбу натижаси эвазига терма жамоамиз жаҳон чемпионатини умужамоа ҳисобида Кубадан кейин фахрли иккинчи ўринда якунлади ва бу борада ўзининг барча жаҳон чемпионатларидаги натижасини яхшилашга эришди.\nБу катта ютуқ! Бунинг замирида боксчиларимизнинг қобилияти билан бирга уларнинг заҳматли тайёргарликлари, жамоа мураббийлари Марат Қурбонов, Тўлқин Қиличев, Раҳматжон Рўзиохунов, Равшан Хўжаев, ўзлари бир пайтлар жаҳон чемпионатларида зафар қучган Рустам Саидов ва Ўткирбек Ҳайдаровларнинг, жамоа шифокори Дилшод Қозоқовнинг, боксчиларимизнинг ҳар бир нафасини мухлислар ҳис этишига ёрдам бериб келаётган, юртимизда бокснинг оммалашишига ҳисса қўшаётган матбуот хизмати раҳбари Умид Мирзакариевнинг ва бошқа кўплаб фидойи инсонларнинг фидокорона меҳнатлари, бокс федерацияси мутасаддиларининг улкан ғамхўрлиги ётибди.\nБундай зафарни қўлга киритган спортчиларимиз нафақат ёш боксчиларга, балки келгуси бутун бир авлодга намуна бўлишлари шубҳасиз...\nЭсласангиз, бундан бир неча йил авваллар ёш болалар ўзларини Жумонга қиёслашарди. Бугун "мен Ҳасанбойман, Шаҳрамман, Фазлиддинман, Бектемирман" деб юрган болачаларни кўрганда, боксчиларимиз қўлга киритган ютуқларнинг миллий ғурур ва ифтихорни шакллантиришдаги ўрнини ҳис қиламиз.\nБорингизга шукр, Ўзбекнинг жасур ва музаффар боксчилари!\n2017-03-07 13:39:29 2511\n2017-03-07 20:00:04 1820\n2016-12-19 06:18:30 937\nЎзбекистон-Қирғизистон давлат чегараларини белгилаш масалалари бўйича музокаралар муваффақиятли якунланди\n2017-03-21 13:36:12 937\n2017-11-17 12:34:54 1220


29.07.20 14:25\tmsk\nЁрқин Турсунов . Ўзбекистон Халқаро пресс-клуби фотосурати\nТошкентда 55 ёшга кирган Молия вазирининг ўринбосари Ёрқин Турсунов вафот этди. Бу ҳақда вазирликнинг матбуот хизмати хабар беради.\n20 июлда Турсуновнинг иситмаси кўтарилади. Дастлаб у уйда ва хусусий клиникада даволанади, бироқ 27 июль куни аҳволи оҳирлашгач, уни Тошкент тиббиёт академиясининг кўпфункцияли клиникасига ётқизадилар. У ерда Турсуновга COVID-19 нинг оғир формаси ва иккитомонлама пневмония касаллиги ташхисини қўйилади. Хасталик ўткир респиратор дистресс синдроми, ўткир нафас етишмовчилигининг 3-даражаси, ўпка шиши, гипергликемик кома каби асоратлар билан кечган.\nСоғлиқни сақлаш вазирлиги маълумотларига кўра, бемор қандли диабет, юрак ишемик касаллиги, зўриқиш стенокардияси, гипертония, артериал гипертензия каби ҳамроҳ касалликлар билан ҳам оғриган. Бироқ шифокорлар томонидан ўтказилган реанимацион муолажаларга қарамасдан беморнинг аҳволи кескин оғирлашиб, ўткир нафас ва юрак қон-томир етишмовчилиги, ўпка шиши, гипергликемик комадан вафот этган.\nЁрқин Турсунов 1965 йили Навоий вилоятида туғилган, 1990 йили Тошкент Халқ хўжалиги институтини тамомлаган. У Навоий вилояти ҳокимлиги тизимида ишлаган, Ички ишлар вазирининг ўринбосари лавозимида фаолият юритган. Турсунов 2019 йил март ойидан Молия вазири ўринбосари вазифасини ўтаб келаётган эди.\n29 июль маълумотларига кўра, Ўзбекистонда коронавирусга чалинганларнинг сони 22 169 нафарга етган, 12 265 та одам ушбу инфекциядан тузалиб кетган, 128 та одам ўлган.


Саволимизга жавоб излаб … — Пахтакор29\nСаволимизга жавоб излаб …\nМамлакатимизда таълим, бошланғич таълим тизимига бўлган эътибор ҳар қачонгиданда кучайди. Ўқитувчи меҳнатининг қадри эъзозланиб, уларнинг иш ҳақлари ортди. Рағбатлантириш чора-тадбирларини амалга ошириш масалалари белгиланди. Шу билан бирга инновацион таълимни татбиқ қилиш, янги ғоялар асосида ҳамда ноанъанавий усулда дарслар ўтиш кун тартибига қўйилди. Ҳўш, туманимиз мактабларида шу кун талаблари асосида иш юритиляптими? Туманимиздаги қатор мактабларда бўлиб, саволимизга жавоб изладик.\nТаълим муассасалардаги қиш фаслидаги ҳолат, давомат, ўқувчиларнинг фанларни ўзлаштиришлари, синф раҳбарларининг масъулиятни ҳис этишлари, ўқитувчи ва ўқувчиларнинг дунёқарашлари, республикамиз, вилоятимиз ва туманимизда бўлаётган ўзгаришларга муносабатлари, зиммаларидаги вазифаларни қандай адо этаётганликларини ана шу мактаблар мисолида таҳлил этишга уриндик.\nБунга сабаб ҳозирда деярли ҳар куни, ҳар соатда мамлакатимизнинг, вилоятимизнинг, туманимизнинг ҳар бурчида, ҳар бир соҳасида, тизимида мислсиз ўзгаришлар юз бермоқдаки, бундан мунтазам хабардорлик ишимизни олдинга силжишига туртки бўлади. Буни дунёнинг энг ривожланган мамлакатлари билимдонлари, экспертлари эътироф этаётганликлари дунё матбуотида кенг ёритилмоқда. Улар мамлакатимизда ёшлар тарбиясига, маънавиятига, чуқур билим олишлари учун берилаётган эътиборга-мустаҳкам келажагимиз пойдеворини яратишга қилинаётган ҳаракатга чексиз ҳавасларини ошкор этмоқдалар. Демакки, мактабларимизда мана шундай ҳавас қилишни қалбдан ҳис этиш, ғу-рурланиш, ғамхўрликни ҳис этиб, олдинга интилиш, ватанга муҳаббат туйғуларини янада кучайтириш муҳим.\n43-умумтаълим мактабидамиз. Мактаб биносига ён томондан кирилар экан. Бироқ биз навбатчиларни кўрмадик. 10-«А» синфидан Х. Содиқова ҳамда И. Шароповалар дарсга кечикиб келдилар. Уларнинг ёнига бошланғич синф ўқувчилари қўшилди. Ҳамрохларимиз уларни «тўгарак қатнашчилари» деб ҳаспўшламоқчи бўлдилар, бироқ бола-да, ростини-биринчи сменада ўқишини айтиб қўйди. 9-«А» да ҳам учта ўқувчи дарсларга келмабди. Юқори синфлар ўқувчилари билан мулоқот ўтказиш чоғида республика, вилоят ва туман газеталарида чоп этилаётган Президентимизнинг қарор, фармонларидан, янгиликлардан хабардорликлари, ёшларга кўрсатилаётган чексиз ғамхўрликлар ҳақида билишлари билан қизиқдик. Афсуски, саноқли ўқувчиларгина бу саволларга зўрға жавоб беролдилар.\n31-умумтаълим мактабининг 9-синфида Миллий истиқлол ғояси фанидан дарс ўтилаётган экан. Журналда мавзулар тўлдирилмаган саҳифалар бор.Фурқатбек Тўхтасиновнинг на иш режаси, на конспекти бор. Шу синф раҳбари Аъзамжон Аъзамхўжаев эса кундаликларнинг юритилишига асло эътибор бермас экан.\n10-умумтаълим мактабида 7 нафар юқори синф ўқувчилари биринчи соатга кеч қолдилар. Эҳтимол бунга назоратнинг сустлиги, эшик олдига навбатчиларнинг қўйилмаслиги, дафтарларнинг юритилмаслиги сабаб бўлаётгандир. Яқингинада умумтаълим мактабларида буфетлар фаолиятига янгилик киритилаётганлиги сабаб ёпилиши белгиланганди. Бу мактабда буфетчи Ойдиной Мамадалиева бемалол санитария гигиена ҳолатларига жавоб бермайдиган жойда, маҳсулотларининг яроқлилик сертификатлари йўқ ҳолда савдо қилаётган экан. Бунга мактаб мутасаддилари эса бефарқ.\n511 нафар келажагимиз ворислари таълим ва тарбия олаётган 40-умумтаълим мактабида барча қулайликлар мавжуд. Кенг ва замонавий хоналарда истаганча дарс ўтиш ёки билим олиш мумкин. Лекин юқори синфларда прогул етарлича бор. Ўқувчининг ва ўқитувчининг юзи бўлган, ота-она билан алоқа воситасини ўтайдиган кундаликларга баҳо қўйиш кўпинча ўқитувчилар томонидан унутилиб қўйилмоқда. 11-синф ўқувчиларининг 90 фоизида кундалик дафтар йўқ. Олаётган билимлари сўралганда фақат саноқли ўқувчи жавоб беролди, холос.\nДемак, мактабларимиз ўқитувчилари ўқувчилар билан ишлашда, дарс ўтишда эътиборни янада кучайтиришлари, инновацион технологияга эътибор қаратишлари, дарс давомида барча ўқувчилар диққатини дарсга жалб қилишлари, янгиликлардан мунтазам хабардор бўлиб туришларига эришишлари, ота-она, маҳалла ҳамкорлигини кучайтиришлари, журнал ва кундаликларнинг мунтазам юритилишига эришишлари лозим.\nУлар фақат китоб тарқатувчи эмас, тарғиботчи, тарбияловчи ҳамдир\nМактаб кутубхоналарида фаолият қандай?\n43-мактаб кутубхонасида бўлганимизда 8 февралгача «Халқ сўзи» «Андижоннома», «Пахтакор» газеталари етиб келмаганининг гувоҳи бўлдик. Маълум бўлишича ўқитувчилар ўтган йилнинг декабрида 35 дона «Пахтакор»га, 9 дона «Андижоннома»га, 2 дона «Халқ сўзи»га обуна бўлишган. Буни қўлларидаги 2018 йил 11 декабрда «Пойтуғ» ПАТ Андижон вилояти томонидан берилган патта исботлаб турибди. Лекин газеталар шу кунгача етказилиб берилмаяпти.\nБундай ҳолат 31-умумтаълим мактабида ҳам мавжуд. 20 та «Пахтакор»га, донасига 125500 сўмдан обуна бўлинган. Лекин газетадан дарак йўқ. Бу алоқа тармоғидагилар ўз мажбуриятларини бажармаётганларидан далолат эмасми? «Народное слово», «Андижоннома» газеталари ҳам обуна бўлинсада етказилиб берилмаяпти. 40-умумтаълим мактаби кутубхонаси ҳавас қилса арзигулик. Шарт-шароит яхши. 8200 дона китоб фондига эга. Лекин кутубхона мудири Гуласал Ваҳобова ўқувчиларнинг қандай адабиётларга эҳтиёжи борлигидан бехабар. Бу ҳақда қизиқиб, китоб фондини янада кўпайтирса ўқувчилар сони ортармиди?\nМактаблар кутубхоналари мудирлари ўз билимларини мунтазам ошириб боришлари, янгиликлардан хабардор бўлишлари, ўқитувчи ва ўқувчиларни қандай адабиётлар қизиқтиришини ўрганиб боришлари, керак бўлса янгиликларни барча билан баҳам кўришлари лозим.\nБиз мактаблардан қайтар эканмиз шундай фикрларни билдирмоқчимиз:\nКутубхона —- мактабда маънавиятнинг ўчоғи ҳисобланади. Кутубхоначилар фақат китоб бериш, тарғибот қилиш билангина эмас республика, вилоят, туман газеталарини ҳар ҳафтада қўлига олиб бир-бир кўздан кечириб ўқиб чиқса республика, вилоят, туманда бўлаётган янгиликлардан хабардор бўлади. Ана шу янгиликлар ичидан таълим беришга доир ҳужжатлар ва янгиликлар билан ҳар ҳафтада ҳеч бўлмаса икки марта ўқувчилар билан ўтказиладиган сафланишларда ўқувчиларни ва шу билан бирга ўқитувчиларни ҳам хабардор қилувчи зиёлидирлар.\nМактабларнинг кутубхоначилари бу билан ўқувчиларнинггина эмас, ўқитувчилар қалбига ҳам ўзларига кўрсатилаётган ғамхўрликка жавобан сидқидилдан меҳнат қилиш, шундай Ватанда яшаётганидан фахрланиш ва ғу-рурланиш ҳис-туйғуларини сингдирадилар.\nБиз кўрган мактаблар директорларининг хўжалик ишлари бўйича ўринбосарларининг айримлари кўмир бўйича ҳисоб-китобларини яхши билмайдилар. Масалан, 43-умумтаълим мактаби хўжалик мудири Ҳ. Эргашева 3 та қозонхона, 10 та чўян печкага ёқиш учун қанча кўмир сарфланишини билмайди. 35 тонна кўмир билан мавсумни якунлашини билдирди. Демакки айрим иссиқ кунларида печкалар ва қозонхоналар ёқилмайди, ёки оз-оздан белгиланган режимдан қисқартириб кўмир берилади. Хўжалик мудиридан бу ҳақда сўраганимизда «Мен шундай қилса ҳам бўлаверади-да» деб ўйлабман, деган жавобни берди.\nБарча соҳаларга куз-қиш мавсумига пухта тайёргарлик кўриш учун тегишли ташкилотлар меъёрий ҳужжатлари қабул қилинади. Шунга асосан пухта тайёргарлик кўрилади. Лекин мактабларга кўмир меъёрида етказилмаганлиги туфайли белгиланган баҳолардан анча қиммат бўлган «қозоқ кўмир»дан мактабларга етказилиб берилишига мажбур бўлинди. Сарҳисоб қилинса туман бюджетига қанчага тушиши маълум бўлади. қаранг, мактаблардаги юк хатларида 1 кило брикет 375, 1 кило Ангрен кўмир 273 сўмдан бўлгани ҳолда «қозоқ кўмир»нинг килоси 650 сўмдан олинганлиги баён этилган. Бу кимга зарар, кимга фойда?\n«Пахтакор» махсус мухбирлари


ЧЕТ ЭЛДА ПУЛ ТОПАМАН ДЕБ (2019 йил 15 март. №5) » "Адолат ёлқини" газетаси расмий сайти\n"Адолат ёлқини" газетаси расмий сайти » Жиноят » ЧЕТ ЭЛДА ПУЛ ТОПАМАН ДЕБ (2019 йил 15 март. №5)\nУнга танишларидан бири Туркияда ҳорижлик мигрантларга яхши иш ҳақи тўланаётганлиги тўғрисида гапириб қолди. Бу хабар ўша пайтларда бироз оилавий аҳволи оғирлашиб турган Холидани (мақоладаги исм ва фамилиялар ўзгартирилган) ўйлантириб қўйди. "Одамлар бекорга мақташмайди. Бориб кўрсаммикин,-деди у ўзига ўзи.-Бу ёқда отамнинг мазаси йўқ. Касалга қараш учун ҳам, оиланинг кундалик турмуши учун ҳам пул керак".\nУ бу фикрини онасига айтди. Шусиз ҳам тақчилликдан қийналиб яшаётган онаизорнинг қизининг йўлини тўсишга, унга қаршилик қилишга ҳадди сиғмади.\nАслида Холида қонуний тарзда Туркияга жўнаб кетиш учун ҳужжатларни тегишли органлар орқали расмийлаштириши мумкин эди. Аммо у тўғри йўлни танламади. Кимларнингдир "маслаҳатига" қулоқ тутиб, рухсатнома ва виза расмийлаштириш учун мутасадди ташкилотларга учрашишни қийин кўрди. Бунинг ўрнига "Ўзбекистон Республикасининг давлат чегараси тўғрисида"ги Қонунини қўпол равишда бузди. 2017 йил 5 январь куни мамлакатимиз чегарасидан ноқонуний ўтди ва Қозоғистоннинг Чимкент вилоятига борди. У ердан эса 11 январь куни самолётда Туркиянинг Истамбул шахрига учиб кетди.\nУ Истамбулда Нодир деган таниши орқали қариндоши Азизани излаб топди. Азиза уни Қорасув даҳасидаги ижарада яшаётган уйига олиб борди ва ўзи ишлаётган ресторанга ишга жойлаштириб қўйди. Маҳаллий шароитга бироз ўрганганидан сўнг эса ўзига муносиб иш қидиришга тушди. Кейин эса Истамбул шаҳридаги фабрикалардан бирига ишга жойлашди. Бироқ фабрикадаги меҳнат шароити ҳам, ойлик иш ҳақи ҳам уни қониқтирмади. Унинг сарсон-саргардонликдаги фаолияти бошланди, дурустроқ пул топиш мақсадида ресторанларда, салонларда ишлаб юрди.\nУ ҳам айрим содда одамларга ўхшаб ҳорижда чўнтагим пулга тўла бўлади деб ўйлаган эди. Тезда унинг бу ўйлари сароб бўлиб чиқди. Халқимизда бойлик кўп деб ҳамма жойни қилмагин орзу, ҳамма жойда ҳам бордир тошу тарозу деган нақл бор. Холида саргардонликдаги кунларининг бирида туркиялик йигит билан шаърий никоҳга киришга мажбур бўлади. Ўзбекистонга келгунча у билан бирга яшайди.\nНиҳоят 2018 йил 3 декабрда у Тошкентга қайтиб келади. Аэропортда уни ички ишлар органлари ходимлари кутиб олишади.\nСуд қонунларимизга хилоф равишда чет мамлакатга чиқиб кетганлиги учун Холида Муродовага жиноятига яраша жазо тайинлади.\nОИЛА ҚЎРҒОНИ БУЗИЛМАСИН (2019 йил 15 март. №5)\nБакир Муродов (мақоладаги исм ва фамилиялар ўзгартирилган) турмуш ўртоғи Холида Муродова билан 2007 йилда никоҳдан ўтишган эди. Йиллар давомида оилада икки нафар фарзанд дунёга келди. Аввалида уларнинг муносабатларида тотувлик,...


Юлдуз Усмонованинг Россиядаги концерт билетлари нега қиммат? Ижтимоий тармоқлардаги эътирозларга жавоб берилди (видео) - Daryo\n17:11, 27.10.2019 79540\nЎзбекистон халқ артисти Юлдуз Усмонова Россияда гастрол концертларини тақдим этади. Ижтимоий тармоқларда ушбу дастурларнинг билетлари жуда қимматлиги ҳақида эътирозлар бўлмоқда.\nЮлдуз Усмонованинг концерт директори Носиржон Каримов журналист Феруз Муҳаммадга берган интервьюсида ушбу эътирозларга ойдинлик киритди.\nАвваломбор, шу нарсани таъкидлаб ўтишим керакки, концерт катта тадбир ҳисобланади. Тадбир ташкилотчилари кўпроқ ўзининг харажатларидан келиб чиқади. Бу жиддий тадбир бўлгани учун албатта бунга жиддий ёндашилади. Тўғри, ижтимоий тармоқларда билет нархи қиммат деб айтишаётган бўлиши мумкин. Лекин, бир нарсани ҳисобга олиши керак. Санъаткорни рейтинги бор. Рейтинг қанчалик юқори бўлса, чипта нархи шунга қараб бўлади. Чунки, яхши санъат, юқори даражадаги санъат ҳеч қачон арзон турмайди. Бу нарсани мухлислар ҳис қилиши керак.\nБиз Москвадаги концерт ташкилотчилари билан боғланиб турибмиз, улар айтишяптики, тармоқларда 10 000 — 12 000 рубл деб маълумот беришяпти. Тўғри, бунақа нарх бор, фақат бунақа нархга билетларимиз саноқли, яъни вип жойлар холос.\nЛекин, улар энг қиммат билетимиз 6000 рубл деб айтишяпти. Энг қиммат билетларимиз 6000 рублдан сотаяпмиз, қолган жойларни интернетдан ҳам кўриб билишса бўлади. Биз буни албатта кузатиб бораяпмиз. Арзон билетларимиз 4000, 3000, 2000 рублдан сотиляпти. Яна бир марта таъкидлайман, нарх-наво, бозор иқтисодиёти харажатлардан келиб чиқади.\nЮлдуз Усмонованинг Россиядаги концерт дастурлари 13 ноябрда Москвада, 14 ноябрда Санкт-Петербург шаҳрида бўлиб ўтиши режалаштирилган. Ҳозир ташкилотчиларнинг берган маълумотига кўра 70—80 фоиз чипталар сотиб бўлинган.\nБиз ҳам концерт чипта нархлари жуда қиммат бўлишини хоҳламаймиз, лекин, яна бир марта таъкидлаб ўтаман, концерт ташкилотчилари ўзларининг харажатидан келиб чиққан ҳолда шу нархларни қўйишган.\nРоссиядаги гастрол концертларидан сўнг, ноябрь ойида АҚШга гастрол концертлар режалаштирилган. Бундан ташқари Қозоғистон, Қирғизистон ва Россиянинг бошқа ҳудудларига концерт дастурлари билан меҳмон бўламиз.\nНосиржон Каримов, Юлдуз Усмонованинг концерт директори\n13:22, 11.06.2020 95683\n11:29, 13.06.2020 83165\n13:34, 14.06.2020 80538\n05:05 Бугун 118\n04:35 Бугун 1560\n03:34 Бугун 3119\n03:07 Бугун 3072\n00:05, 13.07.2020 147944\n22:34, 12.07.2020 97050\n10:08, 13.07.2020 83157\n08:35, 13.07.2020 81782


50 ФОИЗИ ЭКСПОРТ ҚИЛИНАДИ » "Жиззах ҳақиқати" ва "Джизакская правда" газеталари таҳририяти сайти\n"Жиззах ҳақиқати" ва "Джизакская правда" газеталари таҳририяти сайти » Янгиликлар » 50 ФОИЗИ ЭКСПОРТ ҚИЛИНАДИ\n50 ФОИЗИ ЭКСПОРТ ҚИЛИНАДИ\n17 июль 2017 11:24 Просмотров: 116 Комментариев: 0 Напечатать\nЖиззах шаҳридаги "Бону ширинликлари” масъулияти чекланган жамияти жадал ривожланаётган корхоналардан. Чунончи, 2016 йилда корхонанинг товар айланмаси 16 миллиард сўмни ташкил этди. 50 хилдан ортиқ қандолат маҳсулотлари ишлаб чиқарилаётган жамиятда 150 киши фаолият кўрсатмоқда. Бугун республикамизнинг барча ҳудудларига "Бону ширинликлари” "Deya” бренди остида етказиб берилаяпти. Шунингдек, корхона маҳсулотлари Афғонистон, Тожикистон ва Туркманистонга экспорт қилинаётир.\n— Италия ва Польша давлатлари технологиялари асосида ишловчи корхонамиз йилига 3 минг тонна қандолат маҳсулотлари тайёрлаш қувватига эга, — дейди масъулияти чекланган жамият бош ҳисобчиси Бобур Исроилов. — Ишлаб чиқариш имкониятларимизни кенгайтираяпмиз. Жумладан, 2 миллион 900 еврога Франция, Германия ва Австриядан шоколад конфети ҳамда вафли ишлаб чиқариш технологияларини келтириш арафасидамиз. Янги ускуналаримиз соатига 400 килограмм шоколад, 200 килограмм вафли тайёрлаш имконини беради. Бу ўз навбатида дунёдаги энг илғор корхоналарники каби сифатли маҳсулотлар ишлаб чиқаришимизга замин яратади. Асосийси, бу маҳсулотларнинг юртимизга импорти қисқаради.\nУшбу линияларни жорий йилнинг 4 чорагида ишга тушириш мўлжаланаяпти. Янги ускуналарда тайёрланган маҳсулотларнинг 50 фоизини хорижга экспорт қилиш ҳозирданоқ белгилаб қўйилган.


Ўзбекистонда коронавирусга қарши дори тақчиллиги юзага келди\nТошкентнинг турли худудларида жойлашган ўндан зиёд дорихонада Арбидол, Эргоферон, Лопинавир, Авиган, Гидроксихлорохин каби Сovid-19 аниқланган беморларни даволашда ишлатилаётган дорилар бирортасида ҳам йўқ.\nСоғлиқни сақлаш вазирлиги ҳамда Санитария-эпидемиологик осойишталик агентлиги коронавирусдан уйда даволаниш учун тавсия қилган Азитромицин, Плаквенил, Ремдесивир, Умифеновир, Фавипиравир дорилари ҳам Тошкент дорихоналарида етишмаяпти.\nШамоллашга қарши қўлланиладиган Парацетамол ҳам Тошкент дорихоналарида йўқлиги маълум бўлди. Шунингдек, Аспирин дорисининг ҳам пойтахт дорихоналарида тақчиллиги кузатилмоқда.\nДорихона ходимлари ушбу дорилар етишмовчилиги кейинги бир ҳафта ичида кузатилаётгани ва қачон тақчилликка барҳам берилишидан бехабарлигини айтишди.\nДорилар тақчиллиги нафақат Тошкентда балки бутун мамлакат бўйлаб кузатилмоқда.\nХabar.uz нашри “бугунги кунда вирусга қарши самарали восита ҳисобланган Эргоферон дориси Бухоро вилояти ҳудудларидаги дорихоналарининг бирортасида қолмагани” ҳақида ёзди.\nИжтимоий тармоқларда ҳам вирусга қарши дорилар етишмовчилиги кескин танқид қилинмоқда.\nЖумладан, Фейсбук тармоғидаги постлардан бирида Арбидол ва Эргоферон дориларининг тақчиллиги ва қимматлигидан шикоят қилинган.\nПостдаги изоҳлардан маълум бўлишича, жорий йилнинг февраль ойида 30-35 минг сўм атрофида сотилган Арбидол бугунги кунда 502 минг сўмдан сотувга қўйилган.\nДори тақчиллиги масаласини президент Шавкат Мирзиёев ҳам 14 июль кунги видеоселектор йиғилишида тилга олиб, дори воситаларининг уч ойлик захирасини яратишга топшириқ берди.\n«Дори воситалари қимматлашса, одамларимизнинг норозилигига олиб келади. Ана шуни қаттиқ назоратга олиш керак. Яна бир марта айтаман: захирамизда ҳаммаси бор, нима йўқ бўлса — олиб келамиз. Шу билан бирга, жойларга етказиб бериш борасида қийинчиликлар юзага чиқмоқда. Ҳар бир ҳудудда нархлар фарқ қилади. Шунинг учун захира тайёрлаш ва нархларга эътибор қаратиш керак», деди Мирзиёев.


Қамоқдаги Рашид Қодиров мато цехида, Ихтиёр Абдуллаев эса чинни цехида ишлаётгани маълум бўлди - Zamin.uz\nРашид Қодиров ва Ихтиёр Абдуллаев\nОмбудсман бошчилигидаги мониторинг гуруҳи навбатдаги текширувни 6 май куни 22-сонли жазони ижро этиш муассасасида ўтказди.\nБу муассаса – ҳуқуқни муҳофаза қилиш органларининг собиқ ходимлари учун мўлжалланган. Хусусан, Ўзбекистоннинг собиқ бош прокурорлари – Рашиджон Қодиров ва Ихтиёр Абдуллаев ҳам шу ерда сақланмоқда.\nСобиқ бош прокурор ўринбосари Улуғбек Суннатов ва Улуғбек Хуррамов, шунингдек, собиқ МХХ катта зобити Жавдат Шарифхўжаев ҳам шу ерда жазо муддатини ўтаяпти.\nФото: Инсон ҳуқуқлари бўйича вакил (омбудсман)\nФото: Facebook / Abdurakhmon Tashanov\nМониторингда қатнашган инсон ҳуқуқлари фаоли, «Эзгулик» жамияти раиси Абдураҳмон Ташанов қамоқхонада собиқ бош прокурорлар билан суҳбатлашганини маълум қилди.\n«Аввал мамлакатимизга уч муддат бош прокурорлик қилган Рашиджон Қодиров билан суҳбатлашдик. У кишидан шароитлар, маҳкумларга муомала ҳақида сўрадим. Ҳар ҳолда ҳушёр одам – яқин бир ойда манзил колонияга чиқишини, шикоятлари йўқлигини, БМТ структураларига қийноқлар бўйича шикоят қилмаганини, соғлиғи яхшилигини айтди. «Юрак бўйича аввалроқ сангородда даволангандик, ҳозир ҳаммаси яхши», – деди Қодиров.\n«Кўрдикки, собиқ бош прокурор Рашиджон Қодиров ҳозирда тикув цехида ишламоқда. Унинг қўлидан чиққан гулдор матолардан тикилган бежирим аёллар кўйлаги, лозими ва бошқа ашёлар кўзни қувонтиради», – дея ёзади у.\nҲуқуқ фаоли Ихтиёр Абдуллаевни чинни цехида идишга нақш солаётган жараёнда учратганини айтган.\n«Собиқ бош прокурорга унинг отаси ва ўғли бир қанча ОАВ орқали жамиятчилик ва президентга мурожаат қилгани, унга нисбатан қийноқлар қўлланилгани ва ҳозирда уни яқинлари билан кўриштиришмаётгани, изоляцияда сақланаётгани ҳақида баёнотлар беришаётганини айтдим.\nУ киши «ҳаммаси яхши бўлади, бу гаплар президентимизга етиб борса, адолат қиладилар»дан нарига ўтмади.\nТаъкидлаш керакки, икки собиқ бош прокурор ҳам ўта эҳтиёткорлик билан муомалада бўлди. Тўғрироғи, комиссияларнинг нималиги, қаергача бора олишини ўтмишдаги фаолияти орқали яхши биладиган бу мулозимлар вазиятни мураккаблаштириб ўтиришмади. Ҳар ҳолда менга шундай туюлди», – дея ҳикоя қилади Абдураҳмон Ташанов.\nУнинг қайд этишича, ЖИЭМнинг тиббий бўлимига кириб, Ихтиёр Абдуллаевнинг тиббий картаси билан танишган. Ҳужжатга кўра, Абдуллаев ЖКнинг 242- ва 301-моддалари билан 16 йилга озодликдан маҳрум қилинган. Яқин орада икки марта ўтказилган ковид тести манфий чиққан. Бўйин умуртқа поғона қисмидаги оғриқдан шикоят қилган.\nКўзининг кўриш даражаси биринчи кўзда +1 ва иккинчи соҳада +2,58. Тиббиёт қисми оккулистининг айтишича, Абдуллаев 2017 йилда Германияда кўз гавҳарларини алмаштириш билан боғлиқ жарроҳлик амалиёти ўтказган. Яъни кўз хасталиги тергов ёки зонада орттирилмаган, дея қайд этган «Эзгулик» жамияти раиси.\n«Цехлардан чиқаётиб, собиқ МХХ полковниги Жавдат Шарифхўжаев билан кўришдим. У гапни қисқа қилиб, ҳеч қандай шикояти йўқлигини таъкидлаган ҳолда қочиб қолди...\nЯна бир маълумот. Ижтимоий тармоқларга яхши таниш бўлган МХХ полковниги Нодир Тўрақулов яқин-яқингача шу ерда экан – Жаслиққа (умрбод)га ўтказишибди. Ҳамтовоғи Шуҳрат Ғуломовнинг олдига кетибди», – дейди ҳуқуқ фаоли.\n1700 нафар маҳкумни сақлашга мўлжалланган мазкур колонияда ҳозирги кунда 273 нафар маҳкум жазо муддатини ўтамоқда.\n«Умуман, колониядаги манзара мени қониқтирди. Масалан, сиёсий аҳамиятга молик бўлгани учун бош прокурорларга алоҳида мулозамат ёки кузатув йўқ. Алоҳида ош-овқат ҳам ажратилмаган. Кўпчилик нима бўлса, шу.\nКолониянинг каттагина қисми таъмирда экан. Ошхонадаги ош-овқатлар ёмонмас. Кутубхона, спорт заллари ва зерикиб қолмаслик ва пул топиш учун ташкил қилинган цехлар шулар жумласига киради.\nҒалатироқ таассуротлар билан қайтдим. Бир пайтлар у билан суҳбатлашиш, сўроққа тутиш тугул олдига бора олмаганимиз бу одамлар бугун маҳзун, аввалги салобатдан асар ҳам йўқ...» – дейди Абдураҳмон Ташанов.\nУнинг қайд этишича, колониянинг бошқа турдошларидан шароит нуқтайи назаридан деярли фарқи йўқ. Қамохоналарга белгиланган стандартлар асосида тиббиёт, ўқув, овқатланиш ва ишлаб чиқариш бўлимлари ташкил қилинган. Спорт машғулотлари учун алоҳида шароитлар бор.\nХуллас, қамоқхона шароити, умумий аҳвол, маҳкумларга муносабат масаласида муаммолар кўпам кўзга ташланмайди, дея хулоса қилади инсон ҳуқуқлари «Эзгулик» жамияти раиси. «Замин» янгиликларини «Вконтакти»да кузатиб боринг\nЯнгиликлар » Жамият » Қамоқдаги Рашид Қодиров мато цехида, Ихтиёр Абдуллаев эса чинни цехида ишлаётгани маълум бўлди


Қиз бола турмушга чиқди дегани, ота-онаси ўлди дегани эмас | Qalampir.uz\nҚиз бола турмушга чиқди дегани, ота-онаси ўлди дегани эмас\nЖамият\t29 Апрель 18:56 6324\nБисмиллаҳир роҳманир роҳийм. Aллоҳ таолога ҳамду санолар, пайғамбаримиз Муҳаммад (с.а.в.) га салоту дурудларимиз бўлсин. Aссалому алайкум ва раҳматуллоҳу ва барокатуҳ.\nAзизлар, бу галги суҳбатимизни бизга етиб келган бир мактуб билан бошласак.\n“Мен тақводор оилада катта бўлмаганман. Лекин оиламда яхши тарбия кўрганман. Ота-онам эса динга энди амал қилиб келишмоқда. Мен ахлоқли ва тақводор одам билан турмуш қуришни орзу қилардим. Эрга текканимдан кейин турмуш ўртоғимга меҳр бердим, унинг хизматида бўлдим ва оиламиз яхши бўлади, деб умид қилардим. Мен эримга муҳаббат қўйдим ва Aллоҳ таоло бизга кетма-кет икки йил ичида иккита фарзанд берди. Aммо орзу-умидларим тез орада пучга чиқди. Турмуш ўртоғим томонидан жуда кўп тазйиқларга учрадим. Энг ёмони эса эрим ўзини ва оиласини устун ҳисоблаб, мени оиламга нисбатан таъналари ошиб кетди. Деярли ҳар куни, ҳар суҳбатда менинг ота-онамни таҳқирлаб, масхара қилиб, устидан куларди. Шундан кейин мени кўнглим совий бошлади. Яна бир энг алам қиладигани: ота-онамни кўришга рухсат бермасди. Бир йилдан ошиқ вақт мобайнида яқинларим билан кўришолмадим. Эримнинг ўзи кўчага чиқадиган бўлса, мени устимдан қулфлаб кетарди. Ота-онам соғиниб мени кўргани келишса, уйга киритмасди. Деразадан гаплашардик. Кейинчалик ҳаттоки шунга ҳам рухсат бермай қўйди. Ота-онамни қувиб солди. Деразадан ҳам гаплашмай қўйдик. Энди бўлса, мени жинниликда айблашяпти. Aжрашмоқчиман, лекин жинниликни бўйнимга “илиб” фарзандларимни олиб қўйишларидан қўрқаман. Чидай десам, чидайдиган ҳолат ҳам эмас. Бу ҳақоратлардан тўйиб кетдим”, дея ёзмоқда.\nҲозирги кунда кўп оилаларимизда аёлга нисбатан нотўғри муносабатда бўлишмоқда. Aввало, бу муносабатнинг негизини ўрганадиган бўлсак, эркак киши томонидан аёл кишини бир мулк сифатида кўрилишидир. Қўполроқ қилиб айтсак, аёлни чўри ўрнида кўришади. Чўри деганда фақат меҳнатга ундаб ишлатишни тушунмаслигимиз керак. Aёлнинг ҳуқуқлари олиб қўйилишини тушунишимиз лозим. Aёлни таҳқирлаш, маънавий озор етказиш ва одам ўрнида кўрмаслик каби ҳолатлар, афсуски, кўпайиб бормоқда. Бундай ҳолатлар шаръан ҳам, қонунан ҳам, одамгарчилик жиҳатдан ҳам хатодир.\nAввалги суҳбатларимизда айтганимиздек, эрга хизмат қилиш вожибдир. Aммо оилада аёлнинг ҳам, эркакнинг ҳам ўз ўрни бор. Эркак киши оилада раҳбардир. Раҳбарлик “Оиладаги ҳамма нарса мени қўлимда, хоҳлаганимча тасарруф қиламан”, дейиш эмас. Aёлнинг эридан кўнгли қолганидан кейин унинг хизматини қилгиси ва бирга яшагиси келмайди. Энг ёмони эса баъзи эрлар аёлни ота-онаси билан кўришишдан ҳам маҳрум қилади. Тўғри, эркакларни ўз аёлларида ҳаққи бор. Aммо аёлларнинг ҳам ўзларига яраша ҳуқуқлари бор. Қиз бола турмушга чиқди дегани – бу ота-онаси ўлди дегани эмас. Aёл киши гарчи турмушга чиқиб кетса-да, ота-онаси олдида мажбуриятлари бўлади. Уларни зиёрат қилиши керак. Бундан эркак киши ҳеч қачон маҳрум қила олмайди.\nҲозирда айрим эркаклар хотини гапираман дейиши билан бақириб, уни эшитгиси ҳам келмайди. Кўп аёллар ўтириб эри билан дилдан суҳбат қила олмаслиги, бирор масалада маслаҳатлаша олмаслиги ҳақида ҳам айтиб қолишади. Энди бу мавзу ҳақида гапирадиган бўлсак, “Aёлларнинг ўзи унақа, ўзи бунақа”, деб ҳолатни нотўғри талқин қилишади. Йўқ, аввало энг катта тарбиячи– эркак кишидир. Эркак киши ҳар нарсага бақириб жанжал қилса ёки хотинини эшитишни билмаса, аёл киши қўрққанидан ё бекитиб иш қила бошлайди ёки у ҳам эри билан жанжал қилади. Бунинг оқибатида эса кўнгилсиз ҳолатлар келиб чиқади. Шу сабабли ҳам эркаклар ўзларининг аёлларига қилаётган муносабатини шаръий жиҳатдан тарозига қўйишлари ҳамда хато ва нуқсонларини тузатишлари лозим. Aёл кишига “У менинг мулким”, деган назар билан қарамаслиги лозим. Aёл ҳам шахс. У ҳам инсон. Aллоҳ таоло барчамизнинг ҳолатимизни Ўзи ислоҳ қилсин.\n24 Октябрь 22:45 22303\n22 Октябрь 22:47 19409


Russia -- First Russian soldier killed in Syria - OSINT investigation by CIT, Conflict Intelligence Team, Ruslan Leviev\nConflict Intelligence Team (CIT) суриштирув гуруҳи Интернетдаги очиқ манбалар воситасида қўлга киритган маълумотларга кўра, Сурияда ҳалок бўлган аскар асли Краснодар ўлкасидан бўлган 19 ёшли Вадим Костенкодир.\nСурияда шартнома асосида хизмат қилган аскар ҳалок бўлганини CIT фаолларига Вадимнинг таниш қизи тасдиқлади. Унинг айтишича, Вадим Костенконинг жасади Севастополдаги базага олиб келинган, у хизмат қилган ҳарбий қисм қўмондонлиги Сурияда яна тўққиз нафар аскар ҳалок бўлганини билдирган.\nШу билан бирга CIT фаоллари Костенконинг ўлимига жанговар ҳаракатлар ёки ҳужум сабаб бўлганини тасдиқлай олмасликларини эътироф этишмоқда. Бу ерда гап бахтсиз ҳодиса ҳақида кетаётган бўлиши ҳам мумкин.\nРус аскари ҳалок бўлгани тўғрисидаги хабар пайдо бўлиши ортидан, Россия Мудофаа вазирлиги Вадим Костенко ўз жонига қасд қилган, дея баёнот тарқатди.\nРоссиянинг Суриядаги ҳарбий интервенциясида иштирок этаётган рус ҳарбийлари ҳалок бўлгани тўғрисидаги хабарлар аввал ҳам пайдо бўлган, лекин улардан бирортаси 100 фоиз тасдиқланмаган эди.\n20 октябрь куни Reuters агентлиги, Сурия армиясидаги шахси очиқланмаган юқори мулозимлардан бирига таяниб, Башар Асад тарафидаги кучлар сафида жанг қилган Россия аскарларидан камида уч нафари ҳалок бўлганини хабар қилган эди. Россия Мудофаа вазирлиги мазкур хабарни “информацион бўҳтон”, дея атаган эди.\nОрадан бир кун ўтиб, Кремль назоратидаги Russia Today телеканали мухбири Дэниэл Бушелл "Эхо Москвы" радиоси эфирида Латкиядаги базадан “Москвага бир неча ярадор олиб кетилгани”ни гапириб берди. Лекин Бушелл гап жанговар ҳаракатларга алоқаси бўлмаган жароҳатлар ҳақида бораётганини билдирган эди.\nУндан аввал эса, Украинадаги манбалар Россия томонидан босиб олинган Севастополь шаҳридаги базага Сурияда ҳалок бўлган россиялик 10 аскарнинг жасади кетирилгани ҳақида хабар қилган эди.\nCIT гуруҳи бу каби терговларни амалга ошириш билан танилган. Масалан, мазкур гуруҳ фаолари бундан аввал ҳам Украина шарқида Россия аскарлари ҳалок бўлганига доир маълумотларни тўплаб, очиқлаган. Бу сафар ҳам CIT гуруҳи маълумотларни очиқ манбалар, биринчи навбатда Интернетдаги ижтимоий тармоқлардан тўплаганини айтмоқда.\n25 октябрь куни CIT фаоллари "Вконтакте" тармоғида аниқлаган бир хабарда “Сурияда ҳалок бўлган Вадик исмли аскар” ҳақида гап боради.\nВадим Костенко ҳалок бўлгани ҳақидаги ёзувларни ижтимоий тармоқларда топиш мумкин\nКўп ўтмай, гап Ростов вилоятидаги 20926-ҳарбий қисм аскари Вадим Александрович Костенко ҳақида кетаётгани маълум бўлди. Костенконинг "Вконтакте"даги профили орқали CIT фаоллари унинг дўстлари ва қариндошларини топишди ва унинг жорий қўшинлар сафида хизмат қилишини аниқлашди. Марҳум йигит 2015 йил июнь ойида муддатли ҳарбий хизматни якунлаб, шартнома бўйича ҳарбий хизматда қолгани маълум бўлди.\nВадимнинг дўстлари профилида унинг ҳалок бўлганини тасдиқловчи бошқа ёзувлар ҳам бор.\nCIT фаоллари Вадим Костенконинг танишлари билан ёзишмага киришиб, аскарнинг қариндошларига унинг Сурияда ҳалок бўлгани тўғрисидаги хабарни Краснодар ўлкасида жойлашган Приморско-Ахтарск ҳарбий аэродроми, 75387-ҳарбий қисм бошлиқлари етказганини аниқлашди.\nМазкур аэродромда ҳозирда Суриядаги интервенцияда иштирок этаётган 960-ҳужумчи авиаполк жойлашган. CIT гуруҳи Вадим Костенко муддатли хизматдан кейин 960-ҳужумчи авиаполкда хизмат ўташ бўйича шартнома тузган, дея тахмин қилмоқда.\nКостенконинг таниши CIT гуруҳи фаоли Руслан Левиев билан ёзишмада аскарнинг ҳалок бўлишига доир тафсилотларни очиқлади:\n"У билан яна 9 аскарнинг ўлигини топишганини биламан. Унинг жасади солинган тобутни ҳозир Севастополдан жўнатишларини кутиб турибмиз. Ҳарбий қисмдан келишиб, унинг ўлими ҳақида хабар қилишди. Бунга ишонгимиз келмади, лекин уни ўлдиришган. Олдин у ўзини осди, деб айтишди, кейин уни осиб, отиб ташлашгани ҳақида айтишди. Охирги версияга кўра, унинг ўлигини топишган. Ақл бовар қилмайди, уларни қўриқлашган бўлса, 10 кишини қандай қилиб ўлдиришади. Бизга ҳақиқатни айтишмайди. Фақат Вадикнинг ўзи ва у билан ўлган 9 йигит билади ҳақиқатни.”\nCIT суриштирув гуруҳи маълумотларига кўра, Вадим Костенко яқин вақт ичида Гречаная Балка хуторида дафн этилади. Унинг яқин қариндошларидан бири РБК агентлигига берган интервьюсида Вадим 14 сентярь куни Сурияга жўнатилгани, 25 октябрь куни эса унинг ўлими тўғрисида хабар олинганини тасдиқлади.\nРБК агентлиги суҳбатдоши сўзларига кўра, ҳарбий коммендатура раҳбарияти дастлаб Вадим ўзини осгани тўғрисида хабар қилган. Кейин эса ортиқча тафсилотларсиз аскарнинг ўлиги топилгани тўғрисидаги версияни айтишган.\nРоссия президентининг матбуот котиби Дмитрий Песков журналистларга Сурияда шартнома асосида хизмат қилган аскар ҳақида “ҳеч нарса билмаслиги”ни таъкидлаб, изоҳ учун Россия Мудофаа вазирлигига мурожаат қилишни маслаҳат берди. Орадан бир неча соат ўтиб эса, мудофаа вазирлиги Суриядаги “Хмеймим” ҳаво базасида россиялик ҳарбий хизматчи ҳалок бўлганини тасдиқлади.\nВазирлик матбуот хизмати тарқатган баёнотда: “Дастлабки маълумотларга кўра, хусусан аскарнинг мобил телефонидаги СМСлар таҳлилидан, ҳарбий хизматчининг ўлимига унинг қаллиғи билан муносабатлари бузилгани сабаб бўлган”, дейилади.


Журналистлар: Ўзбекистон ва Тожикистон ўртасидаги информацион бўшлиқни тўлдириш лозим – mulkdor.com\nAugust 9 2018, 03:08 Минтақа\nТожикистонга сафар қилган ўзбекистонлик журналистлар\n7 август куни бир гуруҳ ўзбекистонлик журналистлар Ўзбекистон аҳлига Тожикистондаги ҳаёти, айниқса, қўшни мамлакатдаги ўзбекларнинг маданий ва ижтимоий турмуши ҳақида маълумот етказиш мақсадида Тожикистонга келди. Охирги икки йилда Тожикистон ва Ўзбекистон муносабатларининг яхшилангани манзарасида ўзбек журналистлари илк бор Тожикистонга сафар қилмоқда.\nЎзбекистонинг асосий телевизион каналлари, радио ва давлат ва нодавлат газеталар вакилларидан иборат ҳайъат Тожикистонинг шаҳар ва туманларида меҳмон бўлди.\nЎзбекистонда нашр этилувчи “Овози тожик” газетаси бош муҳаррининг муовини Тожибой Икромов 9 август куни Озодлик билан суҳбатда йиллар давомида Тожикистон ва Ўзбекистон ўртасидаги муносабатларнинг совуқлашиб боргани икки давлат ахборот воситаларига ҳам манфий таъсир кўрсатиб, давлатлар улардан ўз манфаатлари йўлида фойдаланганини айтди.\n“Охирги 20 йил давомида икки давлат ўртасида информацион бўшлиқ пайдо бўлганди. Ҳозир ўзбек ва тожик журналистлари мазкур бўшлиқни тўлдиришга ҳаракат қиляпти. Аммо бунинг учун вақт керак. Биз Тожикистондаги воқеий ҳаёт, айниқса, бу мамлакатдаги ўзбеклар ҳаётини Ўзбекистон аҳлига етказиш мақсадида Тожикистонга келдик,”-деди Тожибой Икромов.\n“Овози тожик” газетаси бош муҳаррининг муовини Тожибой Икромов\n“Ўзбекистон 24” телеканалининг мухбири Зебо Тўхтаеванинг айтишича, Ўзбекистон халқининг аксари Тожикистонда бўлаётган ўзгаришлар, тожик халқининг турмуш тарзи ҳақида деярли маълумотга эга эмаслар.\nУнга кўра, Ўзбекистон журналистлари ушбу сафар жараёнида Тожикистон халқи ҳаёти ва бу мамлакатдаги ўзгаришлар, ўзбеклар маданий ҳаёти ҳақида видео, аудио ва мақолалар тайёрламоқдалар.\n“Тожикистонда жуда кўп узбеклар яшайди. Ўзбек ва тожикларнинг тили бошқа бўлса ҳам, дили бир. Биз Тожикистонга сафарда мана шу якдиллик шоҳиди бўлдик”-деди Зебо Тўхтаева.\nЎзбекистонлик журналист Зебо Тўхтаева\nТожикистонда ўзбек тилида расмий “Халқ овози” газетаси нашр этилади, давлат радио ва телевидениясида махсус кўрсатув ва эшиттиришлар бор.\nЎзбекистон миллий телерадио компаниясида эса тожик тилида ўзбекиситонлик тожиклар учун “Рангинкамон” номи кўрсатув мавжуд.\nШунингдек, тожик тилида “Овози тожик” газетаси чиқади.\nИкки кун олдин 13 журналистдан иборат бир гуруҳ Тошкентдан Хўжанд шаҳрига келиб, шимолий Тожикистондаги Бўстон, Гулистон, Бобожон Ғафуров, Истаравшан, Шаҳристон ва Панжакент шаҳар ва туманларида меҳмон бўлди.\n9 август куни эса Душанбе шаҳрида мулоқотлар ўтказмоқда. Келгуси икки кун давомида Тожикистон жанубидаги Хатлон вилоятига сафар қилади.\nЎзбек журналистларининг Озодликка айтишича, охирги икки йил ичида Ўзбекистонда ахборот соҳасида сиёсат буткул ўзгарган ва матбуот эркинлиги вазияти яхшиланган.\nУларга кӯра, мамлакатдаги 20 телеканалнинг аксари мустақил бўлиб, мамлакатдаги мавжуд муаммоларни ёритишга ҳаракат қилади.\nЎзбек журналистлари мамлакатда сўз эркинлиги яхшиланганидан гапирар экан, Тожикистонда охирги йилларда мустақил ахборот воситалари ва журналистларга ҳукумат органлари томонидан босимлар кучайгани кузатилмоқда.\nКузатувчиларга кўра, Тожикистондaги aксaр гaзетa вa журнaллaр сиёсий мавзуларни четлaб ўтaди вa ҳукумaтни тaнқид қилувчи мақолаларни нашрга бермайди.\nFreedom House хaлқaро инсон ҳуқуқлaри тaшкилоти Тожикистонда “журнaлистлaргa нисбaтaн қўрқитиш вa зўрaвонлик сaқлaниб қолингaни”ни мaълум қилгaн.\n2010 йилдан шу кунгача Жиноят кодексининг 8 моддасига Интернет тармоқларига оид ўзгартиришлар киритилган.\nЖумладан, Тожикистон президентини Интернет тармоқларида таҳқирлаш ёки унга тўҳмат қилиш, давлат тизимини ағдаришга даъват этиш ва террорчилик амалларига оммавий чақириқ билан чиқиш жиноят ҳисобланади.\nАйбдор деб топилганлар 2 йилдан 15 йилгача озодликдан маҳрум этилиши мумкин.\n“Чегара билмас репортерлар” Тожикистонни “қизил ҳудудга” – яъни матбуот эркинлиги ва Интернет соҳасидаги вазият қониқарсиз бўлган мамлакатлар сафига киритган.\nТошкентда “тез ёрдам” машинаси ...\nТошкентда фуқаро "тез ёрдам" машинаси кечикиб келиши оқибатида вафот этди. Бунга сабаб йўлдаги тирбандлик бўлган. Маълум бўлишича, жорий йил 11 сентябрь куни 60 ёшли ...\nЖамиятOctober 8 2019, 07:10\nҚирғизистон ва ўзбекистон миллий жамоалари ноябрь ...\nЎзбекистон миллий жамоаси ноябрь ойидаги ЖЧ-2022 саралаш ўйинларига тайёргарлик кўриш мақсадида ўртоқлик ўйинини ўтказади. ЎФА хабарига кўра, 9 ноябрь куни ҳамюртларимизга ...\nСпортOctober 21 2019, 11:10\nБўка туманида 32 туп “кўкнор” гиёҳвандлик ...\n2019 йил 29 апрель куни туман ИИБ ходимлари томонидан Бўка туманида ўтказилган тезкор тадбир натижасида вақтинча Бекобод шаҳрида яшовчи Х.Ю ўзи ишлайдиган Бўка тумани Жўрабод ...\nЖамиятMay 7 2019, 10:05


ИИББ телеграм-каналда эълон қилинган видео бўйича текширув бошлади (видео) | Ўзбекистон ва жахон янгиликлари\nЎзбекистон Бугун 11:17 1\nТошкент шаҳар ИИББ «Telegram-Yulduzlari» номли телеграм-каналда эълон қилинган видео бўйича текширув бошлади. Унда шахси аниқланмаган аёл киши «Спарк» автомобилида ёш боладан мобиль телефон ўғирлаганлиги акс этган.\nУшбу ҳодиса бўйича бирор маълумотга эга бўлган фуқароларни ИИББ iibb.uzсайтига, шунингдек «102» рақами орқали ёки энг яқин жойлашган ички ишлар бўлимига хабар беришларини сўраймиз, – дейилади ИИББ хабарида.\n«Билайн»га террорчилар қўлида эканлиги ҳақида SMS ёзган йигит қўлга олинди\nСамарқандда безорилар бир оиланинг беш аъзосини уриб-тепиб жароҳатлади\nЙПХ ходими ҳайдовчини транспортдан тушишини талаб қилишга ҳақлими?\nЯна саккиз киши ис газидан заҳарланди\nҲафта ўртасида Шавкат Мирзиёев сафарга чиқади\nИкки вилоят ИИБга янги раҳбар тайинланди


Уламолар Аллоҳ таолонинг наздида қандай мавқега эга эканини биласизми? Мажлиси диннинг ислоҳи, жасаднинг зийнати, ўзлари эса «пайғамбарларнинг меросхўрлари» бўлган уламолар билан муомала қилишда уларнинг мавқеларини билишимиз ўта аҳамиятлидир.\nАллоҳ таоло мўминларни ва шаръий илм соҳиблари бўлган уламоларни олий даражаларга кўтариши ҳақида башорат бериб бундай деган:\n«Аллоҳ сизлардан иймон келтирганларнинг ва илм берилганларнинг даражаларини кўтарадир» (Мужодала сураси, 11-оят).\nУламоларга эҳтиром кўрсатиш – Аллоҳнинг китоби ва расулининг суннатидан иборат шаръий илмларга нисбатан эҳтиром кўрсатишдир. Шу сабабли уламоларни ҳурмат қилиш вожиб бўлади:\nУбода ибн Сомит розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Кексаларимизни улуғламаган, кичикларимизга раҳм қилмаган ва олимимизнинг ҳаққини билмаган кимса умматимдан эмасдир», дедилар» (Аҳмад ривояти).\nУламоларни ва улар томонидан айтилган фатволарни эҳтиром қилиш пайғамбарлар қолдирган меросни эҳтиром қилиш демакдир. Чунки улар пайғамбарларнинг меросхўрлари бўлиб, улар ўзига хос мавқе ва фазл эгалари ҳисобланишади. Бунга қуйидаги ҳадис далолат қилади:\nАбу Дардо розияллоҳу анҳудан ривоят қилинади: «Мен Расулуллоҳ соллаллоҳу алайҳи васалламнинг шундай деяётганларини эшитдим: «Ким илм талаб қилиш йўлига юрса, Аллоҳ унга жаннат йўлини осон қилиб қўяди. Албатта фаришталар толиби илмни рози қилиш учун қанотларини қўяди. Олим учун осмондаги зотлар, ердаги зотлар, ҳатто сувдаги балиқлар ҳам истиғфор айтади. Олимнинг обиддан фазли худди тўлин ойнинг бошқа юлдузларга нисбатан фазлига ўхшайди. Олимлар пайғамбарларнинг меросхўрларидир. Пайғамбарлар динорни ҳам, дирҳамни ҳам мерос қолдирмаганлар. Улар илмни мерос қолдирганлар. Ким ўшани олса улуғ насибани олибди» (Термизий ривояти).\nҲа, уламолар ана шу улуғ насиба соҳибларидир!\nАллоҳ таоло бизга бирор ишда мушкулликга дуч келсак, уламоларга мурожаат қилишни, улардан савол сўрашни буюрган:\n«Агар билмайдиган бўлсангиз, зикр аҳлларидан сўранглар» (Наҳл сураси, 43-оят).\nҲа, билмаган ишларимизни уламолардан сўраймиз ва уларнинг ҳикмат билан айтган фатволарига юрамиз, амал қиламиз. Чунки уларнинг бу фатволари Қуръон ва суннатнинг чашмаларидир. Жоҳиллардан эҳтиёт бўлинг!. Чунки улар бизнинг тилимизда гапирса-да, биз каби кўринса-да, лекин жаҳаннамга чорлашади. Ҳадиси шарифда бундай марҳамат қилинади:\nҲузайфа ибн Ямон розияллоҳу анҳу ривоят қилинади: «Одамлар Расулуллоҳ соллаллоҳу алайҳи васалламдан яхшилик ҳақида сўрашар эди. Мен эса ўзимга етишидан қўрқиб ёмонлик ҳақида сўрардим. «Эй Аллоҳнинг Расули, биз жоҳилиятда ҳамда ёмонликда эдик. Аллоҳ бизга бу яхшиликни келтирди. Энди мана шу яхшиликдан кейин ёмонлик бўладими?» дедим. У зот: «Ҳа» дедилар. «Ўша ёмонликдан кейин яхшилик бўладими?» дедим. У зот: «Ҳа, лекин унда тутун бўлади», дедилар. «Унинг тутуни нима?», дедим. У зот: «Бир қавм менинг тўғри йўлимдан бошқа йўлга бошлайди. Сен улар (қилаётган ишлар)дан нималарнидир танийсан, нималарнидир танимайсан», дедилар. «Ўша яхшиликдан кейин яна ёмонлик бўладими?», дедим. У зот: «Ҳа, жаҳаннам эшиклари томон чорловчилар бўлади. Буни ижобат қилганни ўшанга ташланади», дедилар. «Эй Аллоҳнинг Расули, бизга уларни сифатлаб беринг», дедим. У зот: «Улар ўзимиздан бўлади, ўзимизнинг тилимизда гапиришади», дедилар. «Ўша нарса менга етса, менга нимани буюрасиз?», дедим. У зот: «Мусулмонлар жамоаси ва уларнинг имомини маҳкам тутасан», дедилар. «Уларнинг жамоаси ҳам, имоми ҳам бўлмаса-чи?», дедим. У зот: «У ҳолда дарахтнинг томирини тишлаб бўлса ҳам ўша фирқаларнинг барчасидан четда бўласан, токи, ўлим сенга ўша ҳолингда етсин», дедилар (Бухорий ривояти).\nТаассуфки, айрим инсонлар уламоларни танқид қилишни ўзлари учун суҳбат мавзуси қилиб олишади. Бу ишлари билан ўзларини катта муаммони ҳал қилаётгандек ҳис қилишади. Сиз бу каби ишлардан эҳтиёт бўлинг. Чунки Абу Дардо розияллоҳу: «Сизлар уламоларнинг фаросатидан эҳтиёт бўлинг! Агар улар сизнинг зарарингизга гувоҳлик беришса, сизларни дўзахга ағдариб юборишади. Аллоҳга қасамки, Аллоҳ таоло уларнинг қалблари ва кўзларига ҳақни кўрсатиб қўяди», деган.\nДемак, уламолар диққат-эътибор билан назар солсалар, Аллоҳ берган фаросат ёрдамида кимнинг қандай инсон эканини англаб олишлари мумкин. Шунингдек, улар одамларнинг хулқ-атворлари ҳамда ўз тажрибаларидан келиб чиқиб ҳам кимнинг ким эканини билиб олишлари мумкин. Шу сабабли уларнинг гувоҳлиги аҳамиятлидир. Шундай экан, ҳар бир инсон ўзи ҳақида илм эгалари ва тақводор мўминлар қандай гумонда эканига эътибор қаратиши лозим. Чунки қилаётган ишларимизни бутун дунё фосиқлари маъқуллаб, олқишлаб, қўллаб-қувватлаб турсалар-да, лекин биргина диёнатли олим унга салбий баҳо берса, олимнинг сўзи эътиборли ҳисобланади.\nҲа, олимлар биз ҳақимизда ёмон фикрга бориб қолишидан эҳтиёт бўлайлик! Уларни муҳокама қилишдан ва танқид остига олишдан сақланайлик!\nТўғри, олимлар ҳам адашиши мумкин. Аллоҳ ва Унинг Расулидан бошқалар маъсум бўлмагани учун уларнинг айрим сўзлари ва фатволари рад қилиниши эҳтимолдан холи эмас. Лекин уларга раддия беришга кимлар ҳақли? Улар томонидан содир этилган баъзи хато-камчиликларни худди ўзлари каби забардаст олимлар илм омонатдорлиги жиҳатидан етарли далил-исботларини келтириб, одоб ва ҳурмат-эҳтиром билан тўғрилаб туришади. Ҳаким зотлардан бири айтган экан: «Агар хатога йўл қўйган ёки янглишган ҳар бир кишидан батамом воз кечиб юборилаверса, уларнинг қилган яхши ишлари ҳисобга олинмаса, илм-фан, саноат ва адолат йўқолиб кетади, шунингдек, уларга олиб борадиган воситалар ҳам ишдан чиқади».\nШунинг учун катта олимлар сукут қилиб турган масалаларда илмсиз кишилар турли танқидий фикрларни айтавермасликлари лозим. Аслида бундай кишилар мунозара майдонига тушмасликлари лозим. Чунки улар илмсиз мунозаралари сабабли шайтоннинг ўйинчоғига айланиб қолишади. Уларнинг фойдасидан кўра зарари кўпроқ бўлади. Шунинг учун Алий ибн Абу Толиб розияллоҳу анҳу: Агар жоҳил одам сукут қилганида эди, одамлар ўзаро келишмовчиликка боришмаган бўларди, деганлар.\nАгар бирор олим оламдан ўтса, у ўзи билан бирга илмнинг бир қисмини ҳам олиб кетади. Олимларнинг қилган меҳнати ва машаққатлари улар вафот этганидан сўнг кўзга яққол ташланади. Аллоҳ таоло олимлар сабабли қанчадан-қанча балоларни даф қилиб туради. Шариат илмлари олимлар воситасида тарқатилади. Олимлар вафот этса, мусулмон киши унга дуо қилади, унинг учун истиғфор айтади, унга Аллоҳнинг раҳматини сўрайди, унинг қилган яхши ишларини уммат ўртасида кенг тарқалишига ҳаракат қилади. Олимлар вафот этса, ёмон инсонлар хурсанд бўлади, одамларни адаштириш учун ўзларининг ботил ишларини кенг ёйиш ҳаракатида бўлишади. Ҳадиси шарифда шундай дейилган:\nАбдуллоҳ ибн Амр ибн Ос розияллоҳу анҳумо айтади: «Расулуллоҳ соллаллоҳу алайҳи васалламнинг: «Албатта, Аллоҳ таоло бандаларидан илмни бирданига суғуриб олмайди. Балки илмни уламоларнинг жонини олиш билан тортиб олади. Ниҳоят, бирорта олимни қолдирмагач, одамлар жоҳилларни бошлиқ қилиб олишади. Кейин улар сўраладилар ва илмсиз равишда фатво беришади. Натидажа адашадилар ва адаштирадилар», деганларини эшитдим» (Бухорий ривояти).\nЭй биродар, олимларни яхши кўринг, одамларни ҳам олимларни яхши кўришга тарғиб қилинг. Олимларни сўзингиз, қаламингиз ва бошқа барча имкониятларингиз билан ҳимоя қилинг. Шариат уламоларига бирор мажлисда ёки бошқа бирор жойда бўлсин, зинҳор душманлик қилманг! Агар уларга қарши душманлик қилсангиз, Аллоҳ томонидан сизга қарши бўладиган уруш эълонини билиб қўйинг! Аллоҳ асрасин! Агар шундай бўлса, мағлуб бўлишингиз шубҳасиздир. Чунки ҳадиси шарифда бундай дейилган: Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам айтдилар: «Аллоҳ таоло: «Ким менинг дўстимга душманлик қилса, мен унга уруш эълон қиламан», деди» (Бухорий ривояти).\nШаръий илмлар соҳиби бўлган раббоний уламоларга душманлик қилаётганларга, шунингдек, жамият орасида уларнинг обрўсини тўкиш мақсадида турли нолойиқ гапларни тарқатаётганларга қарши курашиб олимларни ҳимоя қилиш – Аллоҳнинг йўлида жиҳод қилиб Қуръонни, суннатни, шариатни ва динни ҳимоя қилиш каби савоби улуғ ишлардан ҳисобланади.\nМусулмон киши уламоларни ҳурмат қилиши лозим. Чунки уламолар улар билан ўзаро гаплашганда ҳам, улар билан бирга ўтирганда ҳам ҳурмат-эҳтиромга ҳақли бўлган инсонлардир. Уларнинг суҳбатидан ва ахлоқидан истифода қилинг. Уларга нисбатан қалбингиз ва тилингизни эҳтиёт қилинг. Улар учун Аллоҳ таолодан тавфиқ сўраб дуода бўлинг. Агар улар сизнинг хизматингизга эҳтиёж сезишса, ҳеч ҳам тараддудланмай ихлос ва сурур ила Аллоҳ учун уларга хизмат қилинг.\nАллоҳ таоло уламоларимизни ҳақ йўлда собитқадам қилсин! Уларни ҳурмат қилиш ва уларнинг илмидан истифода қилишни бизларга муваффақ айласин!\nТошкент Ислом институти ўқитувчиси Қудратуллоҳ Сидиқметов\n«Ҳилол» журналининг 8(17) сонидан\nДругие материалы в этой категории: « АЙТИЛГАН (ЁЗИЛГАН) ГАП – ОТИЛГАН ЎҚ! Ҳушимиз борида кўзимизни очайлик!\tБир савол сўрасам: 4. Вафот этган онамнинг кийимларини олиб қўйсам бўлади-ми? »


Биз янги ҳаёт сифатини яратамиз —...\nНавоийга бирор марта келмаган одам учун шаҳар ҳақидаги тасаввурлар кўп ҳолатда шундай бўлади — чўл, қум, тутун. Бошқа нарса йўқ.\nАммо шаҳарни ўз кўзингиз билан кўргач фикрингиз зумда ўзгариши турган гап. Чунончи, аэропортдан чиққанингиз ҳамоно минг йиллар бурун Қорахонийлар томонидан қурилган сарой дарвозасига кўзингиз тушади. Эътиборга олиб қўясиз, қадим Мовароуннаҳрда саройлар кўп бўлган, аммо археологлар томонидан ўрганилгани ягона — Работул Малик.\nСарой харобалари қаршисида эса сардоба жойлашган. Қизиққан одам бемалол кириб кўраверади, эшиги мудом очиқ. Энди табиатга келсак, шаҳардан кўп эмас, бир чақирим ташқарига чиқсангиз бўлгани, бепоён чўл, дала-даштга кўзингиз тушади. Нимага Дубайдек жойдан араб шайхлари атайлаб Навоий чўлларига келишини шунда тушунасиз.\nБиз бугун сизга ҳикоя қиладиган компаниянинг бош офиси мана шу шаҳарда жойлашган. «Zarafshan Golden group» турли йўналишларда фаолият юритадиган концерн бўлиб, таркибида 18 та корхона бор. Қурилиш, трикотаж, меҳмонхона, ресторан, охак заводи, темир-бетон заводи, иссиқхона ва бошқа ишлаб чиқариш объектларида 2000 дан ошиқ ходим меҳнат қилади.\nҲаммаси бундан 25 йил муқаддам, 6 кишилик корхонадан бошланган эди. Аввалига Улуғбек Файзиев бошқарувида «Файз» МЧЖ очилди. Кейинроқ Зарафшон шаҳридаги 49-сонли автомобиль корпорациясининг хусусийлаштирилган акциялари сотиб олиниб, барча техник жиҳозлари янгиланди.\nБАА, Германия ва Хитойдан махсус техника сотиб олинди. Натижада корхона фаолияти кенгайди, кўплаб йўллар қурилди, таъмирланди, қурилиш ва капитал таъмирлаш ишлари амалга оширилди.\nШу билан бирга, Навоий кон-металлургия комбинати, Зарафшон-Нюмонт (Ўзбекистон-АҚШ), Амантайтау-Голдфилс (Ўзбекистон-Буюк Британия) каби қўшма корхоналарига хом ашё етказиб берувчи оҳак заводи қурилди.\n«Zarafshan Golden group» компанияси бизнес билан биргаликда ижтимоий соҳага ҳам катта эътибор қаратиб келади. Хусусан, 100 дан ортиқ маҳкумлар иш билан таъминланиб, қайта тарбиялашга ҳисса қўшилмоқда. Шу билан бир қаторда улар меҳнат қилиб қўшимча даромад топишига имкон яратилган.\nКомпания кластер тизимида фаолият юритади, турар-жой қурилишида хом-ашёдан тортиб, қурилиш материалларигача корхонанинг ўзида ишлаб чиқарилади. Бу жараёнда кўплаб фуқаролар иш билан таъминланади. Асосий эътибор «темир дафтар» ва «ёшлар дафтари»га қаратилади. Эҳтиёжмандларни иш билан таъминлаш компания учун муҳим аҳамиятга эга.\nШунингдек яна Навоийдаги Фанлар академияси филиали ва Туркиянинг «ֿВарнет» компанияси билан ҳамкорликда иссиқхона фаолияти билан шуғулланадиган мутахассисларни қайта ўқитиш устида иш олиб бориляпти. Айни вақтда Ўзбекистондаги аксарият иссиқхоналарда хорижлик мутахассислар ишламоқда. «Zarafshan Golden group» ташаббуси ишга тушса, маҳаллий мутахассислар уларнинг ўрнини эгаллаши мумкин.\nБутун дунё иқтисодига таъсир ўтказган карантин «Zarafshan Golden group»га ҳам билинди, фаолият ҳам қарийб 60 фоизга тўхтаб қолди. Компания дарҳол пандемия шароитида ишлаш тизимига ўтди — ҳар бир объектга шифокор тайинланди, махсус ётоқхоналар тайёрланиб, ходимлар объектдан чиқмасдан ишлашга ҳаракат қилдилар. Ишлаб чиқариш ҳам кескин пасайди — фақат инвестицион лойиҳаларни юритишга аҳамият қаратилди.\nАммо шунча қийинчиликка қарамай ходимлар иш ҳақи сақлаб қолинди. Ҳатто ишламай, уйда ўтирганларга ҳам маош тўланди. Нима учун? Чунки «Zarafshan Golden group» учун ҳар бир ходим қадрли.\nУмуман, яхши кадрни тайёрлаш осон эмас. Иш ўрганган, синовларда тобланган, хорижда амалиёт ўтаб келган ва етарлича тажрибага эга ишчиларни осонгина бўшатиб юбориш компания учун ҳам зарарли бўларди. Шу сабабли 6 ойлик карантин давомида уларга маош берилди. Ҳар қанча оғир бўлмасин, имкон қадар ходимларни сақлаб қолишга ҳаракат қилинди.\n«Zarafshan Golden group» томонидан яна бир катта ижтимоий лойиҳа режалаштирилган. Шаҳардан ташқарида компанияга тегишли 100 гектарлик майдон бўлиб, тупроқ ости гил билан қоплангани боис деҳқончилик юритишга яроқсиз ҳисобланади. Яқин вақтлар ичида бу ерда «темир дафтар», «ёшлар дафтари» ва «аёллар дафтари»даги фуқаролар учун уй-жой ва иссиқхона қуриш режалаштирилган.\nҚандай қилиб дейсизми? «Zarafshan Golden group»дагилар бунинг йўлини топишган. Ҳар бир уй олдида 10 сотихли ойнали иссиқхона қурилади ва гидропоника усулида помидор, бодринг ва бошқа экинлар етиштириш хонадон эгаларига ўргатилади. Уй-жой ва иссиқхона кредит ҳисобига берилади.\nУшбу лойиҳа ижтимоий характерга эга бўлиб, «Zarafshan Golden group» ундан даромад олишни кўзламаган. Асосий эътибор давлат сиёсати доирасида аҳолининг камбағал қатламига ёрдам кўрсатишга қаратилган.\nЯНГИЧА СИФАТ ҲАҚИДА\nКомпаниянинг асосий фаолияти кўп қаватли турар-жой биноларини қуриш бўлиб, «Zarafshan Golden group» томонидан 2019 йилда 500 та хонадондан иборат турар-жой мажмуалари, 2020 йилда эса жами 801 та хонадондан иборат турар-жой бинолари қурилди. Хусусан, пойтахт Тошкент шаҳрининг Юнусобод туманида турар-жой мажмуаси фойдаланишга топширилган бўлса, айни вақтда Zarafshon City бунёд этилмоқда.\nЯхши биламиз, бугунги кунда Ўзбекистон бўйлаб кўплаб лойиҳалар амалга оширилмоқда. Аммо уларнинг орасида сифатлиси бўлганидек, сифатсизи ҳам учраб турибди. Бунга сабаб нимада? Назорат етарли эмас!\nҚурилиш сифатини доимий кузатиб бориш қийин. Айниқса ҳозирги шароитда. Қурилиш кўп, қаердадир цемент кам ёки кўп қўшилиши мумкиндир, бошқа жойда бинога тушаётган босим юки тўғри тақсимланмайди. Буни ҳамма ҳам бирдек назорат қила олмайди. Натижада муаммо юзага келади.\n«Zarafshan Golden group» бунга ҳам ечим топиб қўйган. Айни вақтда компания янгича иш услубига ўтмоқда. Яқин вақтларда Навоий шаҳрида 19 қаватли уй тикланади. Кўп қаватли турар-жойнинг каркас ва ригел қисми тўлиқ заводда қуйилади ва қурилиш жойига олиб келиниб, монтаж қилинади. Ғишт ўрнига эса газобетон ишлатилади. Уй қурилишида барча жараён қатъий назорат остида бўлади. Завод чиқараётган маҳсулот лаборатория синовидан ўтказилади.\nУй қурилишида анъанавий ғишт ва бетон қоришмадан фойдаланилмайди. Газобетон эса оддий ғиштдан тўрт баробар енгил. Натижада пойдеворга тушадиган юк камаяди. Шу сабабли бино нафақат тежамкор, балки мустаҳкам ҳам бўлади.\nЗеро «Zarafshan Golden group» интилаётган марра ҳам айнан шудир. «Биз янги ҳаёт сифатини яратамиз» — корхонанинг шиори шунақа жаранглайди...


ЎИҲ германиялик мужоҳидининг ўлганини эълон қилди\nЎзбекистон исломий ҳаракати Абу Бакр ал Олмоний исмли германиялик мужоҳиднинг “шаҳидлар” сафига қўшилгани ҳақида хабар тарқатди.\nХалқаро майдонда террор гуруҳлари рўйхатига қўшилганЎИҲ баëнотида Абу Бакрнинг қачон ва қаерда ўлдирилгани¸ шунингдек унинг асл исми айтилмайди.\nГермания хавфсизлик расмийлари Ал-Қоида ва Толибон ҳаракати билан яқин алоқада бўлган ЎИҲ нинг бу германиялик аъзоси ҳақида маълумотга эга эмасликларини билдирдилар.\nЎИҲ сафида германиялик мужоҳидлар борлиги ва уларнинг немис тилида махсус ташвиқот материаллари ҳозирлаëтгани боис ҳаракат фаолияти Германия хавфсизлик хизматлари томонидан жиддий кузатиб келинмоқда.\nГермания ҳудудида амалга оширилган қатор махсус амалиëтлар натижасида ЎИҲнинг бир неча аъзоси ҳибсга олинган эди.


Ўзбекистоннинг Саудия Арабистони Подшоҳлигидаги элчиси Улуғбек Мақсудов Саудия Арабистонининг етакчи “Ал-Рияда” ва “Ал-Жазира” газеталари бош муҳаррирлари Хани Вафо ва Ҳолид бин Ҳамад ал-Малик билан учрашув ўтказди, деб хабар бермоқда “Дунё” ахборот агентлиги.\nУлар Ўзбекистондаги журналистларга кўрсатилаётган эътибор, давлат муассасалари ахборот хизматларининг фаоилиятининг буткул янгича тарзда йўлга қўйилишига юқори баҳо беришди.\nУшбу нашрлар раҳбарлари уларни кейинчалик “Ал-Рияда” ва “Ал-Жазира” газеталарида чоп этиш учун хабар янгиликлар алмашинуви бўйича Ўзбекистон ОАВлари билан ҳамкорликни ривожлантиришга тайёрликларини билдиришди.\nШуни таъкидлаш лозимки, аввалроқ Саудия Арабистонининг ушбу етакчи нашрлари Ўзбекистон вакилларининг “Ҳаж-2019” мавсумидаги иштироки ҳақида бир қатор мақолалар эълон қилишган эди.\nДругие материалы в этой категории: « Шаржада Қуръони каримнинг энг узун қўлёзмаси намойиш этилди\t93 ёшли туркиялик масжидга қатнаш учун ажойиб транспорт воситасини яратди »